1 январдан нималар ўзгаради — 1-қисм » Muzlik.uz - O‘zbekiston yangiliklari\n1 январдан нималар ўзгаради — 1-қисм\nЎзбекистон Адлия вазирлиги матбуот хизмати 2020 йил 1 январдан кутилаётган ўзгаришлар рўйхатини эълон қилди . Ушбу ўзгаришларнинг биринчи қисми қ исқараётган ҳужжатлар ва ваколатлардан иборат: 1. Давлат харидлари тўғрисидаги қонун ҳужжатларига риоя қилиш учун жавобгарлик бошқарув органларига юкланади. Давлат харидлари бўйича топшириқлар ва импорт контрактлари «Лойиҳалар ва импорт контрактларини комплекс экспертиза қилиш маркази»да экспертизадан ўтказилмайди. 2. 100 бошли чорва ва 100 минг парранда бўлган хўжаликларда ветеринария врачи ва зоотехник штати жорий этилади. "Газета.uz"да реклама Қорамолчилик йўналишидаги хўжаликлардаги ҳамда аҳоли қарамоғидаги сигирлар селекция режасига асосан наслли буқалар уруғи билан сунъий уруғлантирилади. Туман ҳокимлари келгуси йилга озуқа экинларини жойлаштириш режасини «Ўзбекчорванасл» агентлигининг ҳудудий бошқармалари билан келишади. 3. Республиканинг барча ҳудудларидаги кўчмас мулкка нисбатан ҳуқуқлар ҳақидаги маълумотлар Реестрга фақат электрон шаклдаги кадастр паспорти тайёрланганидан кейин нотариуслар томонидан электрон киритилади ва мулкдорга Реестрдан кўчирма берилади. 4. Қуйидагилар кадастр органларига электрон юборилади:банклар томонидан уй-жойга нисбатан мулк ҳуқуқини ҳамда ипотекани давлат рўйхатидан ўтказишда уй-жойни қабул қилиб олиш далолатномаси ва бошқа зарур ҳужжатлар;Давлат активларини бошқариш агентлиги ва риэлторлик ташкилотлари томонидан кўчмас мулк объектини «E-IJRO AUKSION»да сотиш ва риэлторлик хизматлари кўрсатиш орқали вужудга келган ҳуқуқларни давлат рўйхатидан ўтказиш учун зарур маълумотлар. 5. Тут дарахтларини ғайриқонуний кесганлик, шикастлаганлик ёки йўқ қилганлик учун ундирилган жариманинг 50 фоизи ҳуқуқбузарлик содир бўлган ҳудудда янги тут кўчатлари экиш учун йўналтирилади. 6. Қора металлар прокатини ишлаб чиқариш учун фойдаланиладиган индукцион печлар ва камераларга нисбатан тегишли божхона имтиёзлари татбиқ этилмайди. 7. Оғир ва йирик габаритли автомобилларнинг вазн ва ҳажм параметрларини назорат қилиш, уларнинг автомобиль йўллари бўйлаб ҳаракатланиши учун йиғим ундириш ва ҳаракатланишига рухсатнома бериш Автомобиль йўллари қўмитаси (Қўмита) томонидан амалга оширилади. Йўл ҳаракатини тартибга солишнинг техник воситалари ва уларнинг конструкциялари, шу жумладан фото- ва видеоқайд этиш техник воситалари Қўмита билан келишилган ҳолда ўрнатилади. Автомобиль йўлларининг қатнов қисмларига узунасига жойлашган муҳандислик коммуникацияларининг янги тармоқларини лойиҳалаштириш ва ётқизиш тақиқланади, уларнинг автомобиль йўллари билан кўндаланг кесишиши бундан мустасно. 8. Автомобиль йўлларини лойиҳалаштириш, қуриш, реконструкция қилиш ва капитал таъмирлаш, шунингдек, йўл-қурилиш ишларини техник назорат қилиш учун янгидан бошланадиган объектлар бўйича шартномалар фақат давлат харидлари тўғрисидаги қонун ҳужжатларига мувофиқ ўтказиладиган танлов (тендер) якунлари бўйича тузилади. Йўл-қурилиш ишлари бўйича консалтинг хизматлари (техник назорат) мустақил ташкилотлар томонидан амалга оширилиши мумкин. Тошкент шаҳри кўчаларини қуриш ва таъмирлаш бўйича буюртмачининг функцияларини синов тарзида Тошкент шаҳар ҳокимлиги амалга оширади. 9. 2020 йил 1 январдан бошлаб, нефть битумининг йўлларга мўлжалланган маркаларини сотиш соҳасида фоалият олиб бориш ҳуқуқи учун лицензия олиш талаб этилмайди. 10. Ҳокимликларнинг алоҳида функция ва ваколатлари тегишли давлат бошқаруви органларининг ҳудудий бўлинмаларига ўтказилади. Ҳокимликларнинг бир қатор функция ва ваколатлари чиқариб ташланади. Давлат органлари ва ташкилотлари жами 28 турдаги ҳужжатларни фуқаролардан талаб қилиши, фуқароларнинг ўзини ўзи бошқариш органлари томонидан эса уларнинг берилишига йўл қўйилмайди. Президент ва Ҳукумат ҳужжатлари билан тузилган (рўйхати мазкур қарорда келтирилган) идоралараро коллегиал органлари тугатилади. 11. Айрим хўжалик жамиятлари ва стратегик аҳамиятли корхоналар харидларни амалга оширишдан олдин давлат харидлари бўйича махсус ахборот порталида эълон жойлаштиради. 12. Тажриба-синов тариқасида 10 та олий таълим муассасалари ўзини ўзи молиялаштириш тизимига ўтади. 13. Аҳоли учун иссиқлик энергияси ва иссиқ сувга пасайтирилган тарифларни қўллаш натижасида кўриладиган зарарлар Қорақалпоғистон Республикасининг республика бюджети, вилоятлар ва Тошкент шаҳар маҳаллий бюджетлари ҳисобидан қопланади.\nИқтисодиёт ва саноат вазирлиги фаолиятини ташкил этиш тўғрисидаги қарор қабул қилинди


Хитой ташаббуси амалга ошса¸ унинг Марказий Осиëга таъсири қандай бўлади?\n22 январ 2022, Тошкент вақти: 08:01\nХитой президенти ўз ташаббусини тақдим қилмоқда.\nХитой ҳукумати президент Си Жинпинг ташаббускори бўлган “Бир камар, бир йўл” лойиҳаси асосида “Ипак Йўли” савдо маршрутини тиклашга оид улкан режасини Пекин анжуманига ташриф буюрган 20 дан ошиқ давлат ва ҳукумат раҳбари олдида намойиш қилди.\n2013 йилда бошланган ушбу лойиҳа расмий Пекиннинг ўз глобал иқтисодий ва сиёсий таъсирини автомобиль ва денгиз йўллари орқали Европа, Африка ва Осиёга ёйиш таклифи сифатида кўрилади.\nХитой кўз-кўз қилаётган улкан лойиҳа 60 дан ортиқ мамлакатни ўз ичига олади ҳамда тинчлик ва савдо-сотиқни либераллаштиришни жадаллаштирувчи восита сифатида жаҳоннинг учдан икки аҳолиси ва глобал ялпи ички маҳсулотнинг учдан бирини қамраб олиши мумкин.\n- Ушбу ташаббуснинг қанчалик мақсадга мувофиқлиги мавҳумлигича қолмоқда, дейди Брюсселда жойлашган Россия, Европа ва Осиё тадқиқотлари маркази эксперти Тереза Фаллон.\nФаллон Озодлик мухбири Карл Шрек билан ушбу савдо ташаббусининг потенциал жуғрофий-сиёсий ва иқтисодий таъсири ва Хитой бу борада амалга ошириши мумкин бўлган ишлар хусусида сўзлашди.\nОзодлик: Режалаштирилаётган улкан инвестициялар ва кенг қамровли жуғрофияни ҳисобга олсак, сизнингча, “Бир камар, бир йўл” ташаббуси қанчалик ҳаётий?\nХитойшунос Тереза Фаллон\nТереза Фаллон: Ҳатто хитойликлар ҳам ушбу ташаббусни бир хил баҳолаётгани йўқ, баъзилари уни шуҳратпарастлик деб атамоқда... “Бир камар, бир йўл” ташаббуси лойиҳаси ёки қайта номланиши бўйича “Камар ва Йўл” ташаббуси кенг қамровлидир. Эски, муваффақиятли амалга оширилган лойиҳалар ғоя сифатида бир ерга жамланмоқда. Бу улар муваффақиятли амалга оширилиши кафолатидир.\nМасалан, Қозоғистонда Россиянинг “Транснефть” компанияси монополиясидан ташқарида биринчи нефть қувури қурилиши қандай амалга оширилганини олиб кўрайлик. Уни қуришга 1997 йили келишилган эди ва бу иш амалга ошди. Қувур уч босқичда қурилди ва Қозоғистондан Хитойга тортилди. Бу иш “Камар ва Йўл” ташаббусининг бир қисми деб ҳисобланмоқда. Ваҳоланки, у ташаббус бошланмасидан, тахминан, ўн йил олдин амалга оширилган эди. Шу тариқа эски ва янги лойиҳалар “Камар ва Йўл” ташаббусига бирлаштирилмоқда ва бу ижобий ғоя бўлиб хизмат қилади.\nОзодлик: Ташаббус Марказий Осиё минтақасига қандай таъсир кўрсатиши мумкин?\nТереза Фаллон: Марказий Осиёда Хитой қизиқаётган масалалар, масалан, Ўзбекистондаги уран ва табиий газ қазиб олиш соҳаларига оид хавотирлар мавжуд. Туркман табиий газ қувури қуриб битказилди. Ушбу йирик лойиҳалар амалга оширилиб бўлди.\nРуслар хусусий суҳбатлар чоғида "Ипак Йўли" ташаббусидан хавотирда эканини айтади, аммо бошқалар кўз олдида сир бой бермайди.\nТемирйўлдаги ўртача тезлик ўта паст бўлгани учун уни созлаш ва бу борада алоқа ўрнатиш минтақа учун жуда фойдалидир,... Хитойнинг ушбу соҳага инвестиция киритиши турли иқтисодиётларни ўзаро боғлаш нуқтаи назаридан самарали бўлиши мумкин. Баъзилар поездлар фақат Марказий Осиё орқали ўтиб, товарларни Европага ташиши, Марказий Осиё мамлакатлари иқтисодиётига айтарли фойда келтирмаслигидан хавотирда.\nАммо жойларда амалга оширилаётган айрим лойиҳалар фойда келтириши, киритилаётган баъзи сармоялар эса кутилган фойдани бермаслиги мумкин. Назаримда, йирик лойиҳаларни амалга ошириш сустлашиб қолаётганга ўхшайди.


ЭНГ ОСОН ТИШ ПАСТАСИ РЕЦЕПТИ - UzShifo.Info - Sog'lom Yashash Tarzi Sirlari\nHome GO'ZALLIK va GIGIYENA ЭНГ ОСОН ТИШ ПАСТАСИ РЕЦЕПТИ\nFeruzabegim February 15, 2018 February 18, 2018\nУшбу тиш пастасида бентонит лойи қўлланилади. Сув билан аралаштирилганида бентонит лойи мазали таъмга эга бўлади ва ҳеч қандай қўшимчаларга муҳтож бўлмайди. Истасангиз бу аралашмага ялпиз, стевия каби қуритилган гиёҳларнинг майда упасини ҳам қўшсангиз бўлади, аммо бундай ҳолда бу паста узоқ яхши сақланмайди. Гиёҳларсиз тайёрласангиз эса узоқ сақланади.\nИхтиёрий қўшимчалар сифатида минерал томчилар ва эфир ёғларидан фойдаланса бўлади.\nБентонит лойи тишларни яхши тозалайди ва уларни мустаҳкамлайди. Энг асосийси, организмга зарар қилмайди. Бехосдан ютиб юборилганида ҳам зарарли бўлмайди. Шунинг учун болалар ҳам бу пастадан фойдаланишлари мумкин.\nКеракли асосий маҳсулотлар:\nБентонит лойи упаси (гилвата упаси, Bentonite clay) – 2 ош қошиқ\nҚайнатиб совутилган сув – 4 ош қошиқ\nҚўшимча ихтиёрий маҳсулотлар:\nМинерал томчилар (Trace Minerals) – 30-40 томчи\nЯлпиз эфир ёғи (Peppermint essential oil) – 2-4 томчи\nАпельсин эфир ёғи (Orange essential oil) – 3-6 томчи\nМаҳсулотлар аралаштирилади ва оғзи ёпиқ шиша идишда хона ҳароратида сақланади.\nТиш ювиш учун тиш четкаси ҳўлланиб, пастага ботирилади ва тиш одатдагидек ювилади.


12:31 / 02.08.2016\nЎзбекистон Рио-де-Жанейродаги Олимпиада ўйинларида «олтин» медал олган спортчи учун ваъда қилинган мукофот пули миқдори бўйича "кучли бешлик" қаторига кирди. Турнир ғолиби бўлган спортчиси учун Ўзбекистондан фақат Таиланд, Озарбайжон, Қозоғистон ва Филиппин кўпроқ мукофот ваъда қилган.\nОлимпиададан «олтин» медаль билан қайтган ўзбекистонлик спортчига 200 минг доллар берилади. «Кумуш» учун 100 минг доллар, «бронза» учун эса 75 минг доллар ваъда қилинган.\nНашрлар маълумотларига кўра, Таиланд «олтин» медаль учун 314 минг доллар, Озарбайжон 510 минг доллар мукофот беради. Таиландлик ғолиб спортчига мукофот пули бирданига берилмайди, у 20 йил давомида мукофот пулини ойма-ой олади. Бундай спортчига 1 300 доллар миқдорида ойлик тўлов тайинланади.\nҚозоғистонлик спортчиларга биринчи ўрин учун 250 минг доллар, иккинчи ва учинчи ўринлар учун мос равишда 150 ва 75 минг доллардан мукофот пули ваъда қилинган.\nБу борада тўртинчи ўриндаги филиппинликлар эса ғолиб спортчи учун 237 минг доллар ваъда қилган, бу ерда ҳам Таиланддаги каби ҳолат кузатилади. Ўзбекистон 200 минг долларлик мукофот билан бешинчи бўлиб турибди.\nРоссия спортчиларга «олтин» медаль учун ҳозирги курсда 60 минг доллар, хитойликлар – 50 минг доллар, америкаликлар – 25 минг доллар ваъда қилган. Немислар бу борада охирги қаторларда - 19,5 минг доллар, Буюк Британияда эса Олимпиададаги ғалаба учун мукофот пули берилиши белгиланмаган.\nБразилиядаги 2016 йилги Олимпия ўйинлари 5-21 август кунларида ўтказилади.


Қуръон илмлари: РАСМИ УСМОНИЙНИНГ ТАКОМИЛЛАШУВИ\nАдашиш асосан баъзи Қуръон калималарининг қироатида ва ҳарфларнинг талаффузида содир бўлар эди. Араб бўлмаган кишилар орасида Исломнинг ёйилиши, мусулмон ажамларнинг кўпайиши араблар луғатига ўз таъсирини кўрсатди,\nҲажжож эеа қуръоний ёзувнинг ўн битта ўрнига ўқишни осонлаштирадиган белги киритган, дейилади. Шундан сўнг қироат қилиш ойдинроқ ва фаҳмлаш енгилроқ бўлди.\nАбул Асвад Дуалий;\nЯҳё ибн Яъмур;\nНаср ибн Осим Лайсий.\nАбул Асвад Дуалий араб тили масалаларида дастлабки дарсларни тақдим қилиш билан машҳурдир. У киши бу ишни Алий ибн Абу Толибнинг буйруқлари билан қилган эдилар. У кишининг Қуръони Каримга нуқталар қўйиши ушбу ишларининг узвий давоми деб ғумон қилинади. Ушбу мавзуда Абул Асвад Дуалийнинг Қуръоннинг софлиги учун кучли ғайрат кўрсатганларига ишора қилувчи бир қисса нақл қилинади.\nأَنَّ ٱللَّهَ بَرِيٓءٞ مِّنَ ٱلۡمُشۡرِكِينَ وَرَسُولُهُۥۚ\nҚори «Росулуҳу» калимасидаги «лом» ҳарфини жар қилиб, «Росулиҳи» деб ўқийди. Бунда оятнинг «Албатта, Аллоднинг мушриклар билан алоқаси йўқ ва Расулининг ҳам» деган маъноси қўпол тарзда бузилиб, «Албатта, Аллоҳнинг мушриклар билан алоқаси йўқ ва Расули билан ҳам» бўлиб қолади. Бу лаҳн (хато) Абул Асвад Дуалийни даҳшатга солди ва у «Аллоҳнинг важҳи Ўз Расулидан безор бўлмоқликдан азиздир!» деди. Сўнгра Басрага, Зиёднинг ҳузурига борди ва: «Сен сўраган нарсага ижобат қиламан», деди.\nҲажжож хусусқца турлича фикрлар бор бўлса ҳам, ушбу улуғ ишда унинг хиссаси борлигини, бу шарафли ишга ниҳоятда қизиққанлигини инкор қилиб бўлмайди.\nНуқталар бйлан таъширлар (ҳар ўн оятни ажратиш учун қўйиладиган белги) орасида очиқ-ойдин фарқ бўлишига қарамасдан, Қуръонни ўз ҳолича сақлаш тарафдорлари ҳижрий бешинчи асрнинг бошларигача «Қуръон шакллардан холи бўлган мусҳафлардан қироат қилиниши лозим», деб маҳкам туриб олишди. Масалани тор олувчи бу тоифалар «Аломатларнинг барчаси бидъат бўлиб, ҳар бир бидъат залолат ва ҳар бир залолат дўзахда» деган тушунчада эдилар. Абу Амр Доний мулоҳаза қилганидек, ғариб ишлардан бири – уларнинг баъзилари Қуръонга ҳаракатлар ўрнига нуқталар ишлатишни енгил санашар, лекин айнан ҳаракатлар билан шакл қўйишга қатъий қарши турар эдилар. Ваҳоланки, ўша асрдаги одамларнинг кўпчилиги ҳаракатлар қўйишда ҳеч қандай зарар йўқ, дейишарди.\nОдамлар оятларнинг бошига қўйиладиган, бир-биридан ажратиб турувчи рамзларни бошқаларидан олдин ва тезроқ қабул қилдилар. Чунки уларда оятлар тақсимини билишга эҳтиёж бор эди. Хусусан, оятлар тартибининг тавқифий – ваҳий асосида эканига ижмоъ қилишгач, бу иш тезлашди. Улар рамз қўйишнинг турли йўлларини баён қилдилар. Баъзида ҳар бир оятнинг бошига унинг сурадаги тартиб рақамини қўйишар, баъзида эса буни беэътибор қолдирар эдилар. Аҳёнда сурадаги ҳар ўнинчи оятнинг ниҳоясига «عشر» калимасини ёки унинг бош ҳарфи «ع» ни ёки сурадаги ҳар бешинчи оят охирига «خمس» калимасини ёхуд унинг бош ҳарфи «خ» ни қўйишарди. Ва ушбу ишларда ҳеч қандай зарар йўқ, деб билишарди.\nСураларнинг бошига қўйиладиган сарлавҳаларга келсак, бу ерда уларнинг маккий ёки маданий эканлиги ҳамда оятларининг сони ёзиб қўйилар эди. Бу иш муҳофиз доираларнинг (Қуръонни ўзгаришлардан ҳимоя цилувчиларнинг) қаттиқ қаршилигига дуч келди. Кўпчилик уламолардан тортиб, ҳатто авом халқ ҳам бу ишнинг тавқифий эмаслиги, балки бу хусусда саҳобаларнинг кўплаб ижтиҳодлари борлигини билишар эди.\n«Сураларнинг тартиби ижтиҳодий эмас, балки оятлар тартиби каби тавқифий, десак-да, сураларнинг исмлари ҳам тавқифий эканига бизда кучли далил йўқ. Баъзи сураларнинг маккий ва бошқаларининг маданий эканига ижмоъни даъво қилолмаймиз. Зеро, битта суранинг ўзида иттифоқ қилинган гапнинг ўзи йўқ» каби эътирозлар юзага чиқди. Шу каби ихтилофлар сабабли сураларнинг бошланишига сарлавҳалар ёзишга қаттиқ эътирозлар қўзғалди. Лекин вақт ўтиши билан ушбу эътирозлар ҳам енгиллашди, ҳатто одамлар ушбу сарлавҳаларнинг ўзи билан қаноат қилмай, ҳатто уларни зийнатлаш ва тилла билан безашда ҳадларидан ошиб кетишди. Ҳатто баъзи жоҳиллар ушбу сарлавҳалар ҳам қуръоний ваҳийдан ажрамайдиган бир бўлак, дейишгача боришди.\nОдамлар оятлар ораеини ажрагиб турувчи рамзларни мубоҳ деб билишгач, сўнгра суралар бошига сарлавҳалар ёзишга журъат қилишгач, мусҳафларни сайқаллашдаги ҳаракатларни тўхтатишнинг имкони бўлмай қолди. Дарҳақиқат, дастлаб мусҳафларни сайқаллаш уларни жузларга ва ҳизбларга ажратишдан бошланди. Кишилар бу ишларини қўллаб-қувватлаш учун нақл қилинган ривоятлардан далиллар излай бошладилар.\nЗаркаший шундай дейди:\n«Ҳизблар ва жузларга бўлиш масаласига келсак, мадрасаларда жузларнинг ўттизталиги ва рубуълар машҳур эди.\nИмом Аҳмаднинг «Муснад»ида Абу Довуд ва Ибн Можа Авс ибн Ҳузайфадан ривоят қиладилар:\n«У ҳаётлик даврида Расулуллоҳ соллаллоҳу алайҳи васалламнинг саҳобаларидан: «Қуръонни ҳизбларга қандай ажратасизлар?» деб сўради. Улар: «Уч, беш, етти, тўққиз, ўн бир, ўн уч. «Муфассал»нинг ҳизби «Қоф»дан охиригача», дейишди».\nМусҳафларни сайқаллаш ва ёзувини гўзал қилишда хаттотларнинг ҳам улушлари беқиёсдир. Манбаларда айтилишича, халифа Валид мусҳафлар ёзиш учун Холид ибн Абул-Ҳайёжни ихтиёр қилган эди. У хатининг гўзаллиги билан машҳур бўлиб, Мадинадаги Масжиди Набавийнинг меҳробига ёзган хаттот ана шу кишидир. Ҳижрий тўртинчи асрнинг охирларига қадар хаттотлар мусҳафларни куфий ҳат билан ёзиб келдилар. Сўнгра бешинчи асрнинг бошларида унинг ўрнини гўзал насх хати эгаллади. Ушбу хатда барча ҳаракат ва нуқталар мавжуд бўлиб, бугунги кунимизгача шу хатдан фойдаланиб келмоқдамиз.\nКейинчалик, замон ўтиши билан, вазият тақозо қилганда, бошқа аломатлар ҳам худди шундай эҳтиёткорлик ва аниқлик билан қўйиб чиқилди. Ислом уммати ўзига Аллоҳ таоло томонидан берилган илоҳий дастур – Қуръони Каримни ана шу тарзда кўз қорачиғидек, балки ундан ҳам авайлаброқ сақлаб келди.\nАллоҳ таолонинг хоҳиши ила Ўзининг Китоби матбаа воситаси билан ҳам атрофга тарқала бошлади. Бу иш ҳам, Қуръонни қўлда ёзиш жараёнидаги каби, сайқалланиш ва чиройли қилиш босқичларини босиб ўтди.\n– Қуръони Каримнинг илк нусхаси милодий 1530 йилнинг бошларида Бундуқияда (Венецияда) пайдо бўлди. Лекин у каниса ҳукмдорларининг амри билан йўқ қилинди.\n– 1694 йили Олмониянинг Гамбург шаҳрида Ҳенкельман (Hinckelmann) Қуръонни чоп этди.\n– Қуръони Каримнинг яна бир нусхасини Луис Маррацци (Louis, Ludovico Maracci, 1612-1700) 1696 йили Падуя шаҳрида чоп қилди. Ушбу матбаада чоп қилинган Қуръоннинг уч нусхасининг бирортаси ҳам исломий юртларда машҳур бўлмади.\n– Қуръони Каримни холис мусулмонлар томонидан дастлабки чоп этиш 1887 йили Русиянинг Санкт-Петербург шаҳрида амалга оширилди. Бу босмани Мавлоё Усмон чоп қилдирган эди.\nХудди шу каби босма Қозонда ҳам чиқди.\nЭронда бирданига иккита тошбосма Қуръон тақдим қилинди. Улардан бири ҳижрий 1234 (милодий 1828) йили Теҳронда босилган бўлса, кейингиси ҳижрий 1238 (милодий 1833) санада Табризда чоп этилди.\n– Г.Флюгель 1834 йили Олмониянинг Лейпциг шаҳрида ўзига хос Қуръонни чоп этди. Ушбу босманинг имлоси янги ва осон бўлгани сабабли оврупаликлар уни катта иштиёқ билан қабул қилдилар. Лекин бу нусха Ислом оламида шуҳрат топа олмади.\nУшбу мусҳаф Ҳафснинг Осимдан қилган ривоятига мувофиқ равишда тайёрланган эди. Бу мусҳафни Ислом олами яхши қабул қилди, миллионлаб нусха чои этилди ва ундан ҳар йили турли юртларга тарқатилди.\nЛекин фақат ушбу босма мусҳафга қараб қолингани йўқ. Бошқа мамлакатларда ҳам ўзига хос, ажойиб суратда Қуръон чоп этилиши давом этмоқда. Жумладан, Ливан, Миср, Сурия ва бошқа ўлкаларда ҳам бу иш яхши йўлга қўйилган. Узларида имконият бўлмаганлар имконияти борларга буюртма бериб, чоп эттиришмоқда. Қуръон қироатини осонлаштириш учун қўйиладиган ишоралар босқичи ҳам тўхтаб қолгани йўқ. Хусусан, тажвид қоидаларини ифода этувчи, яъни тажвид қоидалари ранглар билан ифодаланган «тажвидли Қуръон»лар чоп этилди. Қуръони Каримнинг тўғри ўқилиши мақсадида қилинган бошқа ишлардаги каби, ушбу тажвид қоидаларини ифодалашда ранглардан фойдаланишга дастлаб саудияликлар эътироз билдирдилар. Тажвидли Қуръон дастлаб Сурияда чоп этилгач, эътирозлар ҳам сусайди ва ҳатто эътироз билдирган тарафларнинг ўзлари ҳам бу каби Қуръонларни чоп этишни бошладилар. Инсонларнинг Қуръони Каримни ўқишлари осон бўлиши учун қилинадиган хизматлар ҳокимлар учун ҳам, раийят учун ҳам шарафли ишдир. Бугунги кунда интернетда ўқиладиган, овозли электрон Қуръонлар ҳам ихтиро қилинмоқда. Яна қаламли Қуръонлар кашф этилди. Унда қалам қайси бир оятга қўйилса, ўша оятнинг машҳур қори томонидан қилинган қироати янграйди.\nВақт ўтиши билан мусулмонлар ҳам чопхона ишларини аъло даражада ўзлайггириб олганларини, Қуръони Каримни кўплаб чоп этишга эса эҳтиёж ниҳоятда ортиб бораётганлигини эътиборга олиб, уламоларимиз муқаддас Китобимиз ҳимояси учун керакли шартларни қўйиб, уни чоп этишга изн бердилар.\nТарих давомида душманлар Қуръони Каримга ўзгартириш киритиш учун турли йўллар билан ҳаракат қилдилар, аммо Ислом уммати доимо ҳушёр турди. Ҳар бир янги пайдо бўлган Қуръони Карим нусхасини дарҳол синчковлик билан текшириб, хатоси бўлса, ҳамма томонга жар солиб, ўша яусханинг барча ададларини куйдириш йўлга, қўйилмоқда.\nМазкур эътибордан, Қуръони Каримнинг Аллоҳ таоло томонидан ҳозирги ҳолида собит бўлгани қатьий эканига эътиқод қилиш ҳар бир мусулмон учун ҳам фарз, ҳам зарур. Қайси бир мусулмон унинг бирор сураси, ояти ёки ҳарфининг собит бўлиши қатъий эканига шубҳа қилса, диндан чиқиб, кофир бўлади.\nҚуръони Каримда насх;\nНасх қилинадиган ҳукмларнинг турлари;\nНасх билан хослаш орасидаги фарқ;\nДругие материалы в этой категории: « Нурул изоҳ: ЖАНОЗА (давоми)\tТасаввуф ҳақида тасаввур: ТАРИҚАТ СИЛСИЛАСИ »


Жакартада Осиё ўйинларининг очилиш маросими бошланди - Zamin.uz\n18:16 / 18.08.2018\nТошкент вақти билан соат 17:00 да Жакартада Осиё ўйинларининг очилиш маросими бошланди. Тарихда 18-маротаба ташкил этилаётган турнирга илк марта иккита шаҳар – Жакарта ва Палембанг мезбонлик қилмоқда.\nРасмий маросимда «Gelora Bung Karno Stadium»ни бошқа иштирокчилар қаторида Ўзбекистон спорт делегацияси ҳам тантанали тарзда айланиб ўтади. Боксчимиз Исроил Мадримов делегациямиз байроқдори вазифасини бажаради.\nТаъкидлаш жоиз, Ўзбекистондан 331 нафар спортчи иштирок этаётган мусобақанинг очилиш маросимида делегациянинг 50 нафарга яқин аъзоси қатнашади. Kun.uz мухбирининг Жакартадан хабар беришича, параддаги иштирокчиларнинг бундай кам бўлишига бир неча сабаблар бор.\nБиринчидан, Индонезиянинг иссиқ ва нам об-ҳавоси спортчиларнинг терлашига олиб келади, бунинг натижасида организмдан кўп миқдорда туз ва бошқа фойдали моддалар чиқиб кетади. Иккинчидан, терма жамоанинг ҳамма аъзолари ҳам Жакартада эмас – футболчилар Багорда, эшкак эшувчилар ва теннисчилар Палембангда ва ҳоказо. Учинчидан эса мусобақадаги иштирокини яқин кунларда бошлайдиган спортчилар айни пайтда машғулотларга асосий эътиборини қаратишган. Шуларни ҳисобга олган ҳолда, делегация раҳбарияти очилиш маросимида мумкин қадар ихчамроқ жамоа билан иштирок этишга қарор қилган.\nЎзбекистонлик атлетлар спортнинг 30 тури бўйича мамлакатимиз шарафини ҳимоя қилади. Эртадан бошлаб, дастлаб сузиш, ушу, эркин кураш, ўқ отиш, қиличбозлик, академик эшкак эшиш ва теннис баҳсларида спортчиларимиз ўз иштирокларини бошлашади.\nЖакарта-2018да Ўзбекистонлик атлетлар қуйидаги спорт турларида медаллар учун курашади (қавс ичида спортчилар сони кўрсатилган): каное / спринт (23), эшкак эшиш (22), дзюдо (20), футбол (20), енгил атлетика (17), жиу-житсу (17),\nтаэквондо (16), гандбол (16), эркин кураш (16), кураш (15), сув полоси (13), оғир атлетика (13), бокс (11), пенчак силат (11), каратэ (10), велоспорт / шоссе ва трэк (10), синхрон сузиш (10), теннис (9) самбо (8), триатлон (6), спорт гимнастикаси (7), ўқ отиш (5), сузиш (5), гольф (5), каное / слалом (4), от спорти (4), қиличбозлик (4), бадиий гимнастика (4), гимнастика / трамполин (4), ушу (4), сувга сакраш (1), бадминтон (1). Жами – 331 нафар спортчи.\nУмумий маълумотларга тўхталадиган бўлсак, бу сафарги Осиё ўйинларида жами 40 та спорт тури бўйича 67 та йўналишда беллашувлар ўтказилади. Жами 465 та медаллар жамланмаси учун Осиё Олимпия Кенгашига аъзо барча 45 мамлакат вакиллари кураш олиб боришади. Мусобақага ташриф буюрган спортчи, мураббий ва расмий шахсларнинг умумий сони 15 минг нафардан ошади.\nАзиада расмий сайтидаги маълумотларга кўра, энг кўп атлет турнир мезбони Индонезия ҳиссасига тўғри келади – жами 964 нафар спортчи. Иштирокчилар сони бўйича кейинги ўринлардан Хитой (893 спортчи) ва Таиланд (825) жой эгаллаган. 100 нафардан камроқ спортчи қатнашадиган давлатлар сони 14 та.\nЙирик спорт фестивали 2 сентябрга қадар давом этади. Шу куни 76000 томошабинга мўлжалланган айни стадионда расмий ёпилиш маросими ўтказилади.\nЭслатиб ўтамиз, Kun.uz сўнгги 6 та Осиё ўйинларида қатнашган Ўзбекистон олимпиячиларининг эришган натижаларига бағишлаб инфографика эълон қилган эди. Инфографика шарҳида Ўзбекистон ўз рекордини янгилаш учун Жакартада нечта медал ютиши кераклиги, шунингдек, бу сафарги азиададаги иштирокимизга сифат жиҳатдан баҳо бериш кўрсаткичлари келтириб ўтилган. “Замин” янгиликларини “Telegram”да кузатиб боринг\nОсиё кубоги – 2019. Ташкилотчилар "даҳшатли" очилиш маросими ваъда қилмоқда\n4-01-2019, 15:02, Спорт\nОсиё ўйинларида бугун ўзбекистонлик спортчилар қайси спорт турлари бўйича иштирок этишади?\n19-08-2018, 11:01, Спорт\nОсиё ўйинлари. Бугун очилиш маросими бўлиб ўтади\n18-08-2018, 15:08, Спорт\nОсиё ўйинларини футболчиларимиз бошлаб беришади\n26-07-2018, 20:10, Спорт\nИсроил Мадримов: «Осиё ўйинларида делегациямиз байроқдори бўлиш мен учун кутилмаган янгилик бўлди»\n20-07-2018, 09:02, Спорт\n17-07-2018, 14:30, Спорт


Хотира ва қадрлаш куни байрами кенг нишонланди (+видео) - AmuNews.uz - энг сўнгги янгиликлар\n9 май куни Манғит шаҳридаги Хотира боғида 9 май - Хотира ва қадрлаш куни муносабати билан байрам тадбири ўтказилди.\nТадбирда туман ҳокимлиги, ҳуқуқни муҳофаза қилиш органлари, ҳокимлик бўлимлари, муассаса, корхона ва ташкилотлар раҳбарлари, депутатлар, маҳалла фаоллари ва кенг жамоатчилик вакиллари иштирок этдилар.\nБайрам тадбирини туман ҳокимининг биринчи ўринбосари М.Темирбоев кириш сўзи билан очди ва олиб борди.\nТуманимиз ҳокими С.Йўлдошев сўзга чиқиб, йиғилганларни Хотира ва қадрлаш куни байрами, фашизм устидан қозонилган ғалабанинг 73 йиллиги муносабати билан қизғин табриклади.\nТуман ҳокими ўз сўзида давлатимиз раҳбари томонидан уруш ва меҳнат фахрийларини эъзозлаш, уларнинг яшаш шароитларини яхшилаш, саломатлигини муҳофаза қилиш, нуронийлар учун қулайликлар яратишга алоҳида эътибор қаратилаётганини таъкидлади. Президент Шавкат Мирзиёевнинг жорий йил 16 апрелдаги “Иккинчи жаҳон уруши қатнашчиларини рағбатлантириш тўғрисида”ги фармони ҳамда “Хотира ва қадрлаш кунига тайёргарлик кўриш ва уни ўтказиш чора-тадбирлари тўғрисида”ги қарорида уруш қатнашчилари ҳолидан хабар олиш, юрт тинчлиги ва озодлиги йўлида жон фидо қилган юртдошларимиз хотирасини ёд этишдек эзгу мақсадлар ифодасини топган.\nТумандаги таълим муассасалари томонидан уруш йилларининг қайғули воқеалари, ғалабанинг қувончли онлари акс эттирилган саҳна кўриниши намойиш қилинди. Маданият бўлими хонандалари ижро этган она Ватан, тинчлик ва дўстлик тараннум қилинган куй-қўшиқлар йиғилганлар қалбига олам-олам қувонч бахш этди.\nУруш ва меҳнат фахрийси Йўлдош бобо Файзуллаев барча йиғилганларни ва қуролдош дўстларини Ғалабанинг 73 йиллиги билан табриклади.\nТадбир давомида 9 май - Хотира ва қадрлаш куни муносабати билан ўтказилган спорт мусобақаларининг ғолибларига диплом ва эсдалик совғалари топширилди.\nХотира боғидаги мангу ёниқ олов ёдгорлиги шу куни гулчамбарлар билан тўлди. Байрам муносабати билан уруш ва меҳнат фахрийларига ҳурмат ва эҳтиром кўрсатиш тадбирлари туманнинг барча овул ва маҳаллаларида давом этмоқда.\nАмударё туманида Наврўз байрами кенг нишонланди (Фотогалерея)\nХОТИPА ВА ҚАДPЛАШ – МУҚАДДАС ИШ\nЗИММАМИЗДАГИ МУҚАДДАС БУPЧ


Европа Иттифоқи Минскдан Виктор Бабариконинг зудлик билан озод қилинишини талаб қилди\n6 июль куни Европа Иттифоқи Виктор Бабарико, ҳибсга олинган барча журналистлар ҳамда ўзларининг асосий ҳуқуқларини ҳимоя қилганликлари учун қамалганларни «зудлик билан ва шартсиз озод этишни» талаб қилди.\nЕвропа ташқи ҳаракатлар хизмати (ЕТҲХ) вакили матбуот котиби Питер Стано ўз баёнотида 14 йиллик қамоқ жазосига ҳукм қилинган Виктор Бабариконинг 2020 йил июнь ойидан бери ҳибсга олинганлигини таъкидламоқда, чунки у президентлик сайловларида қатнашиш учун сиёсий ҳуқуқидан фойдаланишга ҳаракат қилган, дея хабар қилмоқда “Deutsche Welle”.\nЕвропа Иттифоқининг таъкидлашича, бу ҳукм яқинда сиёсий сабабларга кўра судда чиқарилган 125 дан кам бўлмаган адолатсиз ва ўзбошимчалик билан чиқарилган ҳукмлардан биридир. Ушбу жараёнлар кўпинча ёпиқ эшиклар ортида ва тегишли тартиб-қоидаларсиз амалга оширилар эди, деди Европа ташқи ҳаракатлар хизмати вакили Питер Стано ўз баёнотида.\nЕвропа Иттифоқи Минскдаги режим «репрессия ва адолатсизликни тўхтатиши ва айбдорларни жавобгарликка тортиши керак» деб ҳисоблайди. Шу билан бирга, Брюссел демократик мухолифат ва фуқаролик жамияти вакиллари билан инклюзив сиёсий мулоқотга чақиришда давом этмоқда. Европа Иттифоқи раҳбариятининг фикрига кўра, бундай диалог ЕХҲТ кўмагида янги, эркин ва адолатли сайловларга олиб келиши мумкин.\nБелоруссия Олий суди Белгазпромбанкнинг собиқ раҳбари Виктор Бабарикони сешанба куни 14 йилга озодликдан маҳрум қилди. Ҳукмга кўра, у жазони қаттиқ тартибли колонияда ўтайди. Суд Бабарикони жуда катта миқдордаги пора олишда ва жиноий йўл билан олинган пулни қонунийлаштиришда айбдор деб топди. Бундан ташқари, собиқ банкир 145 минг рубль миқдорида жаримага тортилди. Шунингдек, у «ташкилий ва маъмурий вазифаларни бажариш» билан боғлиқ лавозимларни эгаллаш ҳуқуқидан беш йилга маҳрум этилди.\nҲукм юқори суд томонидан чиқарилганлиги сабабли, Бабарико ушбу қарор устидан шикоят қилиш ҳуқуқига эга эмас. Виктор Бабарико 28 июндаги сўнгги нутқида ўзининг таъқибини сиёсий сабаб ва Белоруссия президентлигига номзодини кўрсатиш истаги учун қасос деб билишини таъкидлади.\nВиктор Бабарико ва сайловолди штабини бошқарган ўғли Эдуард билан бирга ўтган йилнинг июнь ойида ҳибсга олинган. Кейин Бабарико авторитар раҳбар Александр Лукашенко кетма-кет олтинчи муддатга қатнашган сайловларда номзод сифатида рўйхатдан ўтишга уринди. Ҳибсга олишдан уч кун олдин Белоруссия ҳукумати Белгазпромбанкни ўз назоратига олди ва фирибгарликда гумон қилиниб 10 дан ортиқ юқори менежерларни ҳибсга олди.


Олға, бўлажак талаба! Сен қиласан ғалаба!\nЯқин кунларда имтиҳон, барча абитуриентларнинг қалбида эса минг бир ҳаяжон. Аммо ҳаяжонга ҳожат йўқ. Имтиҳон куни талабаларнинг йиқилишига, биладиган саволларининг жавобига ҳам иккиланишларига айнан шу ҳаяжон сабаб бўлади. Имтиҳонга отланар экансиз, гўёки жамиятда ўрнингиз йўқ кимсадек, хўмрайиб юрманг. Шунчаки, атрофга табассум билан боқинг. Қандай гўзал бу олам, бир қара!\nКўчада танишми, нотанишми бир оғиз ширин калом, яъни саломингизни аяманг. Бу муомлангизга нисбатан инсонларнинг яхши муносабатидан олган энергиянгизнинг кучи имтиҳонда сизга яхшигина далда беради.\n“Имтиҳондан йиқилсам нима бўлади? Билимим етармикан? Мендан зўрлари ҳам борку”…\nБу ҳаёллар билан талаба бўлишингизга ҳаттоки биз ҳам ишона олмаймиз. Салбий ҳаёлларингизни тозалаланг. Ўзингизга хаммаси яхши бўлишини уқтиринг. Кинолардаги ҳамма нарсанинг уддасидан чиқа оладиган қаҳрамонлар образига киринг. Ишонинг, барчаси аъло даражада бўлади!\nАгар бошқа вилоятдан келган бўлсангиз, катта шаҳарни, қизлар ёки йигитларни кўриб ҳеч қачон беҳуда орзу-ҳавасларга берилманг. Бир олтин қоидани ёдингизда тутинг: “Инсон ниятига қараб мақсадига етади, амалига қараб эмас”. Шу боис ниятингизни тўғирланг, олдингизга қўйган олий мақсадингиздан чалғиманг!\n“Бисмиллоҳсиз бошланган ҳар бир ишнинг охири кесикдир”.\nОта-боболаримиз амал қилиб келган ушбу миллий қадриятга сиз ҳам амал қилинг. Илло, тилингиз ўткир, билимингиз кескир, юзингиз эса ёруғ бўлсин! Олға, бўлажак талаба!


Қирғизистон: Диний жамоатлар замонавий технологияларни қандай ўзлаштиришмоқда? - belief.cabar.asia\nГлавная › Без рубрики › Қирғизистон: Диний жамоатлар замонавий технологияларни қандай ўзлаштиришмоқда?\nТурли дин вакиллари замонавий технологиялардан оқилона фойдаланишга ҳаракат қилмоқдалар. Мулоқот воситаларининг ривожланиши янги издошларни топиш, бир-бири билан алоқа қилиш, бошқа эътиқодлар ва динлар ҳақида билиш учун яхши имкониятдир.\nБишкекдаги мўжазгина насоро протестантлар черковидаги якшанба ибодати тантанали маросим анъанавий равишда мусиқа жўрлигида ибодат қилиш билан бошланади. Яқинда бу ерда янги технологиялар қўлланила бошланди. Махсус сотиб олинган смартфонни интернетга улаб, у орқали оммабоп ижтимоий тармоқлардан бири орқали черковдаги вазият жонли эфирга узатилади. Энди дунёнинг исталган бурчагида истаган киши буни кўриши ва ваъзни тинглаши мумкин.\nДастлаб ушбу восита бирон бир сабабга кўра, черковга кела олмаганлар учун режалаштирилган эди.\n«Онлайн мулоқот жуда яхши. Мен ўзим билан телефонимни олиб, бир вақтнинг ўзида ҳам уй ишларини қила оламан, ҳам тинглай оламан ва шу билан бирга керак бўлса черковдаги ваъзни, ибодатни ва у ерда нима бўлишини тўғридан-тўғри кўра оламан. Шахсан, бу мени жуда хурсанд қилади, чунки мен ибодатни тарк этишни хоҳламайман, лекин, у ерга бориш учун ҳар доим ҳам жисмоний имконият бўлавермайди. Демак, бу менга ўхшаганлар учун ажойиб янгилик», – дейди, қувончини яшира олмаган обуначиларнинг бири Екатерина Борец.\nАркадий Ким. Сурат: CABAR.asia\nУлар ўзларининг бевосита намойишларини кенг оммага овоза қилмайдилар. Обуначиларнинг аксари умуман жамоани тарк этишни истамаган ҳорижий сафарга кетганлардан иборат бўлиб, улар интернетдаги транслятция манзилини яхши билишади.\n«Биз, умуман олганда, баъзи нарсаларга эътибор қаратмаймиз. Биз одамларни кўп ёки оз бўлиши, яъни миқдорга интилмаймиз. Одамлар биздан маълумот олишни хоҳлаши биз учун жуда муҳим, агар бу унга ёрдам берса, демак бу ҳақиқатда бебаҳодир», – деди, роҳиб, Аркадий Ким.\nУнинг сўзларига кўра, бу жуда ҳам қулай ва у ёшлар ижтимоий тармоқлардан оқилона мақсадларда фойдаланишларини истайди, чунки интернетда сиз ҳамма нарсани топишингиз мумкин. Аммо фойдали нарсалардангина фойдаланиш керак.\nЗамонавий алоқа воситалари Бишкекдаги рус православ черковига ҳам етиб борди. Янгиликлар, православ тақвими ва диндорлар учун зарур бўлган барча маълумотлар сайтда эълон қилинмоқда.\nВиктор Штиркин. Сурат: CABAR.asia\nРоҳиблардан бири – деакон Виктор Штиркин видео-блог юритмоқда. Лойиҳа «Батюшка Love» деб номланган ва бунда ижтимоий тармоқлар орқали Қирғизистон ва бошқа мамлакатларнинг диндорлари савол беришлари ва тўғридан-тўғри руҳонийлардан жавоб олишлари мумкин. Савол-жавобли маъруза 40 дақиқа бўлиб, бу вақт давомида камида йигирмата саволга жавоб берилади.\nБлогнинг аудиторияси умуман бошқача, – дейди Виктор. Роҳиб маълумотни замонавийроқ яъни оддий халқ тилида тақдим этиши шарт. Инстаграм оламидаги томошабинлар асосан 12 ёшдан 25-30 ёшгача бўлган ёшлардир.\n«Лойиҳа ҳақиқатан ҳам жуда ривожланмоқда. Биз 20-30 кишидан бошладик, бугунги кунда бизда 8-9 мингдан ортиқ обуначи бор, бу яхши кўрсатгич», – дея қўшимча қилади Виктор Штиркин.\nҚирғизистон мусулмонлари диний бошқармасида ҳам шунга каби ишни йўлга қўйишни режалаштиришмоқда. Интернетдан бу жойда ҳам фаол фойдаланилмоқда. Ушбу босқичда савол-жавоблар мавзуси жуда катта талабга эга. Сайт иймонлиларнинг мурожаатларини қабул қилади ва хизматчилар томонидан кўриб чиқилади ҳамда уларга батафсил жавоблар берилади.\nҚирғизистон мусулмонлари диний бошқармаси,фатво бўлими мутахассиси Бақтияр Токтогази ўғлининг сўзларига кўра, сайт устида иш олиб борилмоқда. Бунинг қулай томони шундаки, одамлар жавобларни интернет орқали олиши ва ҳатто интернет орқали имом ўқиган хутба ва маърузани томоша қилишлари мумкин, аммо бу масжидга умуман келмаса ҳам бўлаверади дегани эмас.\nПрофессор, диншунос Қадир Маликов тез-тез видеолавҳаларни ёзишда, Ислом динига бағишланган қисқа маърузаларда ва мунозараларда қатнашиб туради. Бу «Ислом Хауз» каналида амалга оширилади.\n«Бизнинг асосий мақсадимиз интернет орқали ёшларга етарлича Ислом ҳақида тушунча беришдир. Яъни, интернет орқали таълим ва тарбия десак тўғрироқ бўлади ва шунинг учун биз аниқ хабар билан қисқа-қисқа видеоларни суратга олишга ҳаракат қиламиз. Бу асосан маънавий ва ахлоқий хабарлардир. Бу қандайдир маънода ёшларни тарбиялайди, ва одамларга ўз фойдасини беради», – дейди илоҳиётшунос, Қадир Маликов.\nҚадир Маликовнинг сўзларига кўра, дунёда баъзи ёшларнинг радикаллашиши аниқ маълумотларнинг етишмаслиги, шу жумладан ислом ҳақида тўғри ва тасдиқланган маълумотларнинг йўқлиги туфайли рўй бермоқда.\n«Бугунги кураш ёшлар онгини ўзгартиришга қаратилган. Бу ақллар устида олиб борилаётган жангда, биз, афсуски, ниманидир йўқотмоқдамиз ва бойбермоқдамиз. Ҳозир шундай замонки имом содда, тушунарли тилда яъни ёшлар тилида, аниқ-равшан тилда интернетдан оқилона фойдаланиб, ижтимоий тармоқлар орқали етказиши керак бўлган вақт келди. Бундан ташқари, биз масжидларда ҳам маърузаларни тўхтатмай узулуксиз олиб борамиз», – деди у.


Алмазбек Атамбаев ой охиригача Туркияда қолади\nҚирғизистон президенти Алмазбек Атамбаев даволаниш учун Истанбулда сентябрь ойи охиригача қолади. Бу ҳақда Anadolu хабар берган.\nАгентлик маълумотига кўра, елкасида оғриқ сезган давлат раҳбари Туркияда сентябрь ойи охирига қадар жиддий тиббий текширувдан ўтказилади, деб ёзади манбага таяниб kun.uz.\nАтамбаев айни вақтда Измир вилоятидаги Чашми шаҳридаги меҳмонхонада тикланиш жараёнини ўтамоқда.\nУ жойлашган меҳмонхона ҳудудида тез тиббий ёрдам шифохонаси навбатчилик қилмоқда.\nҚирғизистон президенти 19 сентябрь куни БМТ Бош Ассамблеясининг 71-сессиясида иштирок этиш учун АҚШга йўл олганди. Самолёт Нью-Йоркка учиш давомида Туркиядаги Отатурк аэропортига қўнганида президент ўзини ёмон ҳис қилди ва кўкрагидаги оғриқдан шикоят қилди.\nЮзага келган муаммо туфайли Қирғизистон президентининг Нью-Йоркка ишчи ташрифини бекор қилинди, у ерда у БМТ Бош Ассамблеяси сессиясида умумий мунозараларда қатнашмоқчи эди.\nШундан сўнг у меҳнат таътилига чиққани ва 1 октябргача ишга қайтмаслиги маълум бўлди.\nҲозирги дўхтирларга операция қилиш осон. Озгина ўз ҳолига қарамай шартта-шартта кесиб қўя қолади!\nАйни пайтдаги маълумотларга кўра, туғруқларнинг 85 фоизи физиологик, яъни, меъёрдаги табиий ҳолда бўлса, истаймизми-йўқми 15 фоизи патологик, яъни бирор бир асорат билан кечади. Икки жонни омон сақлаб қолиш йўлидаги туғруққа ёрдам берувчи операция-лардан бири - кесарча кесиш жарроҳлиги энг кўп қўлланадиган усулдир.\nТуркияда 12 соат ичида иккинчи йирик теракт: Жабрланганлар сони 150 нафарга яқинлашди\nТуркиянинг Элязик шаҳрида амалга оширилган йирик қўпорувчилик амалиётда жабрланганлар сони 146 нафарни ташкил этмоқда, деб хабар қилган СNN Turk Твиттердаги саҳифасидага асосланиб kun.uz.\n2016 йил охиригача Ўзбекистонда 20 мингдан зиёд фермер хўжалигида интенсив боғ яратиш бўйича лойиҳалар амалга оширилади\nЎзбекистонда икки ой ёнғин хавфсизлиги кунлари ўтказилади\n10 ноябрдан 10 январгача Ўзбекистонда Ёнғин хавфсизлиги кунлари ўтказилади.\nАтамбаев Мирзиёевга алоқаларни мустаҳкамлаш бўйича чоралар учун миннатдорчилик билдирди\nЎзбекистон Президенти в. б. ва Қирғизистон Президенти телефон орқали мулоқот қилди.\nқолади Туркияда охиригача ой Атамбаев Алмазбек\nИбратнинг муносиб издоши 30.05.2018 9591


Коронавирусга қарши оммавий қайта эмлашнинг фойдасидан зарари кўп бўлиши мумкин — "The Lancet" - Халқ сўзи\n00:51 15 Сентябр 2021 Дунё\n"The Lancet" тиббий журналида фуқароларни оммавий равишда қайта эмлаш бефойдалиги таъкидланган мақола чоп этилди.\nМақолада Жаҳон соғлиқни сақлаш ташкилоти ва АҚШнинг озиқ-овқат ва дори-дармон маҳсулотлари сифатини назорат қилувчи бошқармаси (FDA) вакилларидан иборат бир гуруҳ олимларнинг тавсиялари келтирилган.\nМутахассисларнинг фикрича, мавжуд вакциналар анча самарали, шунинг учун ҳали қайта эмлашга ҳожат йўқ. Бундан ташқари, бундай препаратлардан такрорий ёки тез-тез муддатда фойдаланиш бефойда ва ҳатто хавфли бўлиши мумкин. Масалан, бу миокардит ва Гуиллен-Барре синдромига олиб келиши мумкин.\nОлимларнинг таъкидлашича, такрорий эмлашлар иммунитети заиф одамларга фойдали бўлиши мумкин. Шундай бўлсада, мутахассислар вакциналарни яна тавсия қилишдан олдин тегишли тадқиқотлар ўтказиш кераклигини айтишмоқда.


Қашқадарё ҳокими бошчилигидаги вилоят раҳбарлари 13 нафар чин етим болаларни оталиққа олди — ZiyoNews.uz\nҚашқадарё вилоятидаги раҳбарлар Шаҳрисабз шаҳар ва туманида яшовчи 13 нафар чин етим болаларни оталиққа олди. Бу ҳақда “Қашқадарё зиёкори”га вилоят ҳокимлиги матбуот хизмати раҳбари Аҳрор Содиқов маълум қилмоқда.\nАҳрор Содиқовга кўра, эндиликда вилоятдаги боқувчисини йўқотган ва яқинлари қарамоғида яшаётган ёшлар 4 та сектор ва ташкилот раҳбарлари томонидан оталиққа олинади. Бу хайрли амални Зафар Рўзиев 29 август куни Шаҳрисабз шаҳридаги мустақилликнинг 28 йиллик тантаналарига бағишланган тадбирда бошлаб берган.\n— Президентимиз “Ёшлар билан тенг бўлиб, улар қалбидаги, юрагидаги ўй-фикрлар, мақсад-муддаолар, керак бўлса, ушалмай турган ниятлари билан яқиндан танишишни ўз фаолиятимнинг энг муҳим жиҳати деб биламан”, дея таъкидлаганликлари ҳам бежизга эмас, — деди вилоят ҳокими Зафар Рўзиев. – Шундай экан, биз раҳбарлар ҳам ёшларимизнинг тақдирига бефарқ қараш фикридан йироқмиз. Айниқса, боқувчисини йўқотган болажонлар, ёшлар ҳар томонлама кўмакка муҳтож. Уларни сектор раҳбарлари оталиққа олиб, таълим олишларига, моддий ва маънавий масалаларига кўмаклашади.\nМаълум қилинишича, учрашувда ёшларнинг қизиқишларига қараб сектор раҳбарлари ва бошқа вилоят ташкилоти раҳбарлари оталиққа олган.\n— Ички ишлар ходими бўлишни орзу қилардим, — дейди Жаҳонгир Усмонов. – Бугун вилоят Ички ишлар бошқармаси бошлиғи Дилшод Турсунбоев ушбу орзуимни амалга ошиши учун ҳар томонлама қўллаб-қувватлашини айтди. Мен эса аъло баҳоларга ўқиб, одобли бола бўлишимни таъкидлади. Ўртоғим Нодир эса, ҳоким бўлмоқчи. Уни вилоят ҳокими оталиққа олди.\nМаълумот ўрнида: тадбирда вилоят ҳокими 1 нафар, вилоят ИИБ бошлиғи 5 нафар, Солиқ бошлиғи 2 нафар ҳамда вилоят прокурори 1 нафар болаларни оталиққа олган. Қолаверса, вилоят халқ таълими бошқармаси бошлиғи Бекзод Жўраев 1 нафар, Соғлиқни сақлаш бошқармаси бошлиғи Дониёр Турсунов эса 3 нафар болани ўз қарамоғига олган.


БМТ: 10 йил ичида 800 дан кўпроқ журналист ўлдирилган\n20:30 / 02.11.2016\nОхирги 10 йил ичида дунёда ўз касбий фаолияти учун 800 дан кўпроқ журналист ўлдирилган ва уларнинг қотилларидан бор-йўғи 10 фоизигина жазо олган, деб хабар берилмоқда БМТ сайтида.\n"Бу жиноятлардан 10 тасидан 9 тасида бу жиноятни содир этганлар жазодан қутулиб қоладилар. Жазоланмаслик журналистларга нисбатан зўравонликларнинг давом этишига омил бўлмоқда ва тегишли чораларни қабул қилишни талаб қилади", деб айтилди БМТ баёнотида.\nТаъкидланишича, 2013 йилда БМТ Бош ассамблеясининг 68-сессиясида 68/163-сонли резолюция қабул қилинган, унга кўра 2 ноябрь Журналистларга қарши жиноятлар учун жазоланмасликни тўхтатиш халқаро куни деб эълон қилинган. Резолюция БМТга аъзо давлатларни жазоланмасликка қарши аниқ чоралар қабул қилишга қатъий чақиради. Таъкидланишича, ушбу сана 2013 йил 2 ноябрда Малида ўлдирилган 2 нафар француз журналисти хотирасига ўрнатилган.\nБу резолюция шунингдек БМТга аъзо давлатларни журналистлар ва ОАВ ходимларига нисбатан зўравонликнинг олдини олиш учун уларга боғлиқ барча ишни амалга оширишни, журналистларга қарши жиноятлар содир этганларни жавобгарликка тортишни таъминлаш ва уларни судга топшириш, жабрланганларга ҳуқуқий ҳимоянинг тегишли воситаларини таъминлашга чақиради.\nБМТ журналистлар зўравонлик


GM Uzbekistan онлайн савдоларни бошламоқда. Энди «шапкалар» йўқоладими? - Anhor\nAnhor Все посты GM Uzbekistan онлайн савдоларни бошламоқда. Энди «шапкалар» йўқоладими?\n– GM Uzbekistan компанияси, дилерлар ва мижозлар учун Портал ягона ахборот майдонига айланди, – деди GM Uzbekistan компаниясининг Режалаштириш ва мувофиқлаштириш дирекциясининг раҳбари Алишер Комилов Асака заводига уюштирилган пресс-тур давомида.\nПорталда автомобиллар бўйича ягона маълумотлар базаси тўпланади – сотиш учун бўш бўлган машиналар, ишлаб чиқариш босқичидаги автомобиллар ва шартномаси имзоланган машиналар.\nБундан ташқари ресурсда тескари алоқа тизими ва онлайн-режимда мониторинг ҳам очиқ бўлади. Фойдаланувчилар учун маслаҳатлар ҳафтасига 7 кун ва 24 соат давомида берилади.\nФойдаланувчилар ўз шахсий кабинетларида маслаҳат олиш, шартнома тузиш, техник хизмат кўрсатиш ва тест-драйвга сўров қолдиришлари мумкин. Бундан ташқари, мижозлар порталда ўз сўровларининг мақомини ҳам текширишлари мумкин бўлади.\nҲозирча фойдаланувчилар шахсий кабинет учун қай тарзда рўйхатдан ўтишлари (ЭРИ орқалими ёки паспорт маълумотлари ва СТИРни киритиш йўли биланми?) номаълум. Компаниядагиларнинг сўзларига кўра, ушбу масала мутахассислар томонидан кўриб чиқилмоқда. Шунингдек, UzAvtoFriend’ни Ягона интерактив давлат хизматлари портали билан боғлаш варианти ҳам кўриб чиқилмоқда.\nАлишер Комиловнинг сўзларига кўра, порталнинг ишга тушиши мижозларга дилерлар иштирокисиз шартнома тузиш имконини беради, дилерлар эса фақат автомобилни мижозларнинг қўлига топширади.\nGM Uzbekistanонлайн савдопортал


Азиз юртдошлар, Ўзбекистон мусулмонлари идораси ва ўз номимдан Сизларни муборак Рамазон ҳайити билан чин қалбдан муборакбод этамиз.\nҲақ таборака ва таолодан қутлуғ ойда тутган рўзаларимиз қабул, ибодатларимиз мақбул ва дуоларимиз мустажоб бўлишини сўраймиз.\nМана шундай файзли кунларга етказгани учун Аллоҳ таолога чексиз шукроналар айтамиз. Фазилатли кунларда Қодир Аллоҳдан халқимизга тинчлик-осойишталик, қут-барака ва турли бало-офатлардан Ўзи ҳимоя қилишини тилаб дуолар қиламиз.\nРамазон ҳайитини дунё мусулмонлари қатори юртимиз аҳли ҳам катта шодиёна ва хурсандчилик ила ўтказади. Ушбу кун Яратган Эгамнинг раҳмати Ер юзига ёғиладиган, қалблар завқланадиган ажойиб фурсатдир.\nАлҳамдулиллаҳ, Рамазони шариф рўзасини тутиш барчамизга насиб этди. Мўмин-мусулмонлар субҳидамда саҳарлик дастурхони атрофида ибодатга киришдилар, файзли оқшомларда ифторлик қилиб, уйларида таровеҳ намозларини адо этдилар.\nШу йилнинг 20 апрель куни қабул қилинган муҳтарам Президентимизнинг “Муборак Рамазон ойини муносиб тарзда ўтказиш тўғрисида”ги қарори асосида меҳр-саховат тадбирлари оширилиши, Қуръони карим хатмлари онлайн узатилиши элимизни чексиз хурсанд қилди.\nДавлатимиз раҳбари томонидан “САХОВАТ ВА КЎМАК” умумхалқ ҳаракатининг эълон қилиниши ушбу муборак ойнинг мақсад-моҳиятига айни мувофиқ келадиган улкан савобли иш бўлди.\nМеҳр-мурувват ойи бўлмиш Рамазонда мўмин-мусулмонлар ҳиммати баланд, шижоати юксак бўлди. Қариндош-уруғлар, қўни-қўшнилар, беморлар, муҳтожларнинг кўнгли олинди. Молиявий ибодат ҳисобланган закотлар адо этилди, фитр садақаси ва фидялар берилди.\nЭҳтиёжманд кишиларни қўллаб-қувватлаш учун ҳар бир имом-хатиб томонидан олийҳиммат инсонлар билан биргаликда кўмакка муҳтож оилаларга моддий-маънавий ёрдам қилинди.\nБарча юртдошларимиз муборак Рамазон ойида бошланган саховат ва кўмак тадбирларини бундан кейин ҳам фаол давом эттиришлари, ўзларининг кундалик вазифалари қилиб олишлари дини мубинимиз ғояларига мувофиқ иш бўлади. Аллоҳ таоло Қуръони каримда: “Бас, яхшиликларга шошилинг”, деб марҳамат қилади.\nМаълумки, бугунги синовли кунларда халқимиз бир тан-у, бир жон бўлиб, дунё халқлари бошига келган ушбу касалликка сабр-матонат, ҳамжиҳатлик билан қарши курашмоқда. Мана шундай вазиятда Бухоро ва Сирдарёда рўй берган офатлар халқимизнинг иродасини синади.\nМуҳтарам Юртбошимиз офатдан зарар кўрган аҳоли билан тўғридан-тўғри мулоқот қилиб, халқимиз ҳамжиҳат бўлиб, бундай синовларни кўп бор енгиб ўтгани ва энг муҳими, кайфиятни туширмай, биргаликда курашиш кераклигини таъкидладилар. Азият чеккан юртдошларимизни қўллаб-қувватлаш бўйича кенг кўламдаги инсонпарварлик ишларини ташкил этдилар.\nМуборак ойда мана шундай эзгу ишлар аҳил ва иноқлигимизни янада мустаҳкамлади, синовли кунларни Яратган Парвардигорнинг мадади ила осон енгиб ўтишда асосий омил бўлмоқда.\nКўнгилларга хурсандчилик олиб кирадиган ишлардан яна бири – диёримизнинг ҳар бир ҳудудида хушовоз қориларининг хатми Қуръонлар ўқишлари бўлди. Юртимиз аҳли ижтимоий тармоқлар орқали Илоҳий каломни тўғридан-тўғри тингладилар. Бундай ташаббусдан миннатдор эканларини изҳор этдилар. Шубҳасиз, юртимиз узра Илоҳий калом янграши баробарида Яратган Парвардигорнинг раҳмати ҳам ёғилиб турди.\nЯқинда муҳтарам Президентимизнинг “Рамазон ҳайитини нишонлаш тўғрисида”ги қарорлари эълон қилинди. Ушбу қарорда белгиланган муҳим вазифалар Рамазон ҳайитининг юртимизда карантин қоидаларига амал қилган ҳолда, кўтаринки руҳда ўтишига асосий омил бўлади.\nУшбу қарорда белгиланган муҳим тадбирлар байрам кайфиятини янада ошириш, ушбу айёмни янада мазмунли ўтказиш учун улкан шароит ҳозирлайди, инша Аллоҳ.\nЯна бир муҳим масала: Табаррук айём арафасида озодликдан маҳрум этиш жазосини ўтаётган бир гуруҳ юртдошларимизни афв этиш тўғрисида Давлатимиз раҳбарининг фармонлари қабул қилингани халқимизга хос кечиримлилик ва меҳр-шафқат фазилатларининг олий намунаси бўлди. Бу галги афв бирмунча каттароқ миқёсда бўлиши қалбларни янада қувончга тўлғазди.\nҲеч шубҳасиз, ушбу улуғ айём арафасида билиб-билмай нотўғри йўлга кирган инсонларни кечириш уларни оиласига ҳам хурсандчилик, бахт ва умид киришига сабабчи бўлди. Оиласи бағрига қайтган юртдошларимиз бундан буён оилавий тўкинлик, тинчлик-хотиржамликнинг қадрига етиб, Ватанимиз равнақи йўлида ҳалол меҳнат қилишларига ишонамиз.\nБундай улуғ ишларга бош бўлган давлатимиз раҳбари ва барча масъулларга халқимиз номидан чексиз миннатдорлик изҳор этамиз.\nБизлар мана шундай неъматларнинг қадрига етиб, динимиз ривожига кўрсатилаётган шароитларни Аллоҳ таолонинг улуғ марҳамати деб қабул қилишимиз, бунинг шукронасини ҳамиша адо этишимиз лозим.\nАзизлар, эртага катта байрам – Рамазон ҳайити Ислом динимизнинг учинчи рукни бўлмиш рўза ибодатининг адо этилиши муносабати билан нишонланадиган қувончли воқеадир.\nУлуғ алломаларимиз: “Ҳайит кунлари шодликни изҳор қилиш диннинг шиорларидандир”, деганлар. Исломнинг шиори бўлган икки байрам – Рамазон ва Қурбон ҳайитларида хурсандчилигимизни, саховатимизни ҳар қачонгидан кўра кўпроқ намоён қилишимиз лозим.\nМўътабар китобларимизда келтирилишича, мўмин-мусулмонлар Рамазон ойи рўзасини адо этиб, Рамазон ҳайитига етишганларида, Аллоҳ таоло: “Эй фаришталарим, ҳар бир ишчи ўз ҳақини талаб қилади, мен уларни мағфират қилдим”, дейди. Шунда бир нидо қилувчи: “Эй Муҳаммад уммати, манзилларингизга қайтинглар, батаҳқиқ, гуноҳларингиз савобларга, яхшиликларга алмаштирилди”, деб нидо қилади. Шунда Аллоҳ таоло: “Эй бандаларим, Менинг учун рўза тутдингиз, Менинг учун оғиз очдинглар, бас, мағфират қилинган ҳолда ўринларингиздан туринглар”, дейди. Мўмин-мусулмонлар мана шундай бахтга муяссар бўладилар, инша Аллоҳ.\nИмом Бухорий ҳазратлари ривоят қилган ҳадиси шарифда Ҳазрати Пайғамбаримиз соллаллоҳу алайҳи васаллам: “Жаннатнинг бир эшиги бор, у Раййон деб аталади. Қиёмат куни ундан фақат рўзадорлар киради”, деб марҳамат қилинган. Мана шу бахт барчамизга насиб этсин.\nАзизлар, бу йил Рамазон ҳайитини карантин мезонларидан келиб чиқиб, уйларимизда, оиламиз бағрида ўтказамиз. Бу ҳам аслида биз учун бир имконият. Негаки, аввало, ота-оналаримизнинг даврасида бўлиб, уларнинг панду насиҳатларига қулоқ соламиз, фарзанду аржумандларимизга эса байрам шукуҳини тушунтирамиз.\nҲайит кунлари оила бағрида ҳам байрам кайфиятини нишонлаш мумкин. Уйга қилинадиган харажатларни одатдагидан яхшироқ қилиш лозим. Иложи бўлса, аҳли оилаларга совға ва ҳадялар улашилса, янада савобли. Бунда ҳадяларни қўни-қўшни, эҳтиёжманд ва ёрдамга муҳтож инсонларга ҳам берилса, нур устига нур бўлади.\nБугун барчамиз жоме масжидларни тўлдириб, жамоат бўлиб намоз ўқишни жуда соғиндик, илҳақлик билан кутмоқдамиз. Яна бир оз сабр қилсак, ушбу касаллик хавфи камайса, яна жоме масжидлар эшиклари мўмин-мусулмонларимизга очилади, биргаликда файзли ибодатларимизни давом қиламиз, инша Аллоҳ.\nҚайд этилганидек, Рамазон ҳайити – Ийдул Фитр байрами буюк байрам, ҳақиқий тантана, қувончли воқеадир. Зеро, ҳар бир мўмин-мусулмон учун Аллоҳ таолонинг ибодатини адо этиш чинакам шодиёна, улуғ саодатдир.\nЯратган Парвардигор бутун дунё мусулмонларига Рамазон ҳайити байрамини муборак айласин, бутун оламга тинчлик-хотиржамлик ато этсин, ибодатларимизни даргоҳида қабул этсин, она-Ватанимизни жаннатмакон қилсин, халқимиз ҳаётини янада фаровон айласин.\nМуҳтарам Юртбошимизни, бутун элимизни, дунёдаги мўмин-мусулмонларни Ийдул Фитр – Рамазон ҳайити байрами билан яна бир бор табриклаймиз, тинчлик-барқарорлик, қут-барака, бахт-саодат тилаймиз!\nАллоҳ таолонинг Ўзи юзларимизни ёруғ қилсин, йўлимизни ҳамиша очиб берсин. Халқимизни, жонажон Ватанимизни офату кулфатлардан, балою қазолардан Ўзи сақласин.\nАзиз юртдошлар, Рамазон ҳайитингиз муборак бўлсин!\nКиритилган вақти: 23/05/2020 22:15; Кўрилганлиги: 401\nМатериал манзили: https://sammuslim.uz/articles/actual/iydul-fitr-ramazon-hayiti-muborak-bolsin\nЧоп этилган вақт: 22/01/2021 11:35


Volkswagen АҚШ даъволарига 1,26 млрд доллар сарфлашга розилик билдирди\n16:53 / 01.02.2017\nГерманиянинг АҚШ экология меъёрларини бузганликда айбланаётган Volkswagen автоконцерни ўз автомобилларининг конструкциясига ўзгартириш киритиш ёки уларни харид қилишга камида 1,26 млрд доллар сарфлашни режалаштирмоқда. Америка ҳукуматининг немис компаниясига даъволарини ҳал қилиш бўйича АҚШ судига тақдим қилинган ҳужжатлардаги рақамлар шундай дейишга асос бўлади.\nАгар суд автогигантнинг таклифини тасдиқласа, у 20 минг автомобилни харид қилади ва яна 60 минг автомобилнинг эҳтиёт қисмини алмаштиради. Мабодо, суд қарори Volkswagen зарарига чиқарилса, у экологик меъёрларга мос келмайдиган барча автомобилларни қайтариб сотиб олиши талаб этилади. Бунда унинг харажати 4 млрд долларга етиши мумкин.\nКомпания маълумотига кўра, унинг 3 литрли дизель моторли автомобилларини қайта жиҳозлаш 7 мингдан 16 минг АҚШ долларигача айланади. Агар автомобиль эгаси Volkswagen машинасини қайтаришни хоҳласа, автомобилнинг бозор нархига 7,5 минг миқдорида товон пули ҳам тўланади.\nБундан ташқари, Volkswagen заводларига эҳтиёт қисмлар етказиб берувчи Германиянинг Robert Bosch компанияси Америка автомобиль эгаларига 327,5 млн доллар товон пули тўлашга розилик билдирган. Аввалроқ, Volkswagen 2 литрли автомобилларини харид қилганларнинг даъволарига барҳам бериш мақсадида 10,03 млрд доллар сарфлашга рози бўлгани ҳақида хабар қилинган эди.\nVolkswagen компанияси, унинг машиналарида дизелли автомобилларидан чиқаётган зарарли газлар миқдорини камайтириб кўрсатадиган махфий дастур аниқланганидан сўнг, можаро марказида қолди. Қоғозда автомобиллар АҚШ экология меъёрларига мос келса-да, аслида ҳавони ифлослантириш даражаси белгиланган меъёрдан 30-40 марта юқори бўлган.


«Ювентус»нинг 200га яқин мухлиси ЕЧЛ финали вақтида жабрланди (видео)\nИталиянинг "Ювентус" клубининг бир неча мухлислари Туринда Чемпионлар Лигаси финалини томоша қилиш вақтида жабрланишди. Бу ҳақда AFP портали хабар бермоқда.\n3 июнда "Ювентус" Кардиффда ўтган Чемпионлар Лигаси финалида Мадриднинг "Реал" клубига 4:1 ҳисобида мағлуб бўлди.\n"Юве"нинг 20 мингга яқин мухлиси Туриндаги Сан-Карло майдонига учрашувни томоша қилгани тўпланганди. Томоша вақтида номаълум кимса петардани портлатиши оқибатида одамлар орасида саросима бошланган. Портал маълумотларига кўра, юзага келган тиқилинч оқибатида 3 ёшли бола йўқолиб қолган.\n"Реал" Чемпионлар Лигасида кетма-кет икки мавсум ғолиб бўлган илк жамоага айланди. "Ювентус" эса Европанинг клубларо бош мусобақаси финалида 7 маротаба мағлуб бўлди ва бу ўзига хос антирекорд ҳисобланади.\nмухлислар Турин Ювентус


«Қайта туғилган» Motorola RAZR V3 буклама экранли бўлади! - Terabayt.Uz\n«Қайта туғилган» Motorola RAZR V3 буклама экранли бўлади!\nХабарингиз борки, Lenovo компанияси асримиз бошларида кенг оммалашган «раскладушка» телефон – Motorola RAZR V3 моделини қайтадан ишлаб чиқаришга бел боғлаган. Барселонадаги MWC 2018 кўргазмаси доирасида бўлиб ўтган ёпиқ интервьюда ижрочи директори Ян Юаньцин унинг айрим хусусиятларини айтиб ўтди.\nЎҚИНГ: ОАВ: Афсонавий Motorola RAZR V3 «раскладушкаси» қайтмоқда\nЭслатиб ўтиш ўринлики, 2004 йилдан ишлаб чиқара бошлаган Motorola RAZR V3 буклама телефони 2004-2005 йилларда жаҳоннинг энг кўп сотилган телефон аппарати бўлган. Жаҳон миқёсида бу телефон 130 миллион донадан зиёд сотилган.\nБу телефон ўзига хос дизайни билан тезда оммалашди. Металл пластинали клавиатура ва электролюминантли клавиатура ости чироғи билан у кўпчиликка гўёки келажак алоқа воситаларини эслатиб юборди.\nЎҚИНГ: Жаҳоннинг энг яхши сотилган телефонлари: 1992-2016\nMWC 2018 тадбиридаги интервьюсида, Motorola RAZR V3 моделининг қайта ишлаб чиқарилиши ҳақидаги саволга Ян Юаньцин шундай жавоб берган: «Янги технологиялар, айниқса буклама экран билан, смартфонларимиз дизайнида тобора кўпроқ инновацияларга гувоҳ бўласиз».\nБуклама экран ҳақида гапирганида янги Motorola RAZR V3 моделини назарда тутганми-йўқми – шу савол берилганида, Lenovo ижрочи директори: «Бу саволга аллақачон жавоб бердим, деб ўйлайман», дея жавоб берган.\nДемак, компания классик «раскладушка» телефонлар каби ўртасидан букиладиган, буклама экранли смартфон устида ишламоқда. Lenovo уни RAZR бренди остида тақдим этишини кутиш мумкин.\nЎҚИНГ: Компаниялар «имзоси»га айланган муваффақиятли мобиль телефонлар\n#Lenovo #Motorola RAZR V3 #букилувчан дисплей #янги технологиялар


АҚШ Ўзбекистон қарорини қўллаб-қувватлади\n08 май 2021, Тошкент вақти: 06:49\nhttp://tbn0.google.com/images?q=tbn:oBDEbd6bKoGRZM:http://eh.lenin.ru/flags/7or/org/rcrc-f.gif АҚШ Халқаро қизил хоч жамияти кузатувчиларига мамлакат қамоқхоналарига киришга рухсат берган Ўзбекистон ҳукуматини олқишлади. Бу ташкилот вакиллари сўнгги 3 йил ичида илк бор Ўзбекистондаги маҳбуслар билан учрашмоқда.\nАҚШ Давлат департаменти матбуот вакили Том Кейси Оқ уй маъмурияти Ўзбекистон ҳукуматининг сўнгги қароридан мамнун бўлганини билдирди. Давлат департаментининг бу борадаги баёнотига АҚШнинг Тошкентдаги элчихонаси матбуот атташеси Молли Стивенсон изоҳ берди.\n“АҚШ Давлат департаменти шу ҳафтада Халқаро қизил хоч ташкилоти Ўзбекистондаги маҳбусларни зиёрат қилишни қайта йўлга қўйганини олқишлайди. Биз яқинда Ўзбекистонда айрим сиёсий маҳбусларнинг озод этилганидан ҳам мамнун бўлдик. Айни пайтда Ўзбекистон ҳукуматини мамлакатда инсон ҳуқуқларининг поймол этилишига оид хавотирларни каймайтириш учун қўшимча чора кўришга чақирамиз”,– деди Молли Стивенсон.\nХалқаро қизил хоч жамиятининг Марказий Осиё минтақаси бўйича миссияси раҳбари Ив Живанони (Ives Giovannoni) ташкилот вакиллари 2004 йил декабрь ойидан буён илк бор Ўзбекистондаги маҳбуслар билан яна учрашаётганини тасдиқлади.\n“Ҳамжиҳатлик бор ва Ўзбекистон қамоқхоналарда яна ишлай бошлаганимизни тасдиқлайман. Бироқ ҳозирча қамоқхоналарда нималарни кўрганимиз ва қайси қамоқхоналарни бориб кўраётганимизни айта олмайман. Биз одатдагидек, қамоқхоналардаги шарт-шароит ва маҳбусларга муносабат қандайлигини ўрганяпмиз”, – деди Ив Живанони.\nҲозирча айрим қамоқхоналарни кўриш имконини берган бўлса ҳам Ўзбекистон ҳукумати аввалги йилларда бўлгани каби Халқаро қизил хоч ташкилотининг эркин фаолиятини анча чеклаган кўринади.\nИв Живанонининг айтишича, ташкилот ўз ишини самарали давом эттириши учун барча талаблар ҳурмат қилиниши керак.\n“Биз барча жазони ўташ муассасаларига кириш ва исталган маҳбус билан яккама-якка суҳбатлашиш имкониятига эга бўлишимиз керак. Шунингдек, барча камераларни кўришимизга ва биз хоҳлаган вақтда қамоқхоналарга кириб боришимизга рухсат берилиши зарур. Чунки бирор қамоқхонага қайтиб боришга ёки бошқасида узоқроқ қолишга зарурат туғилиши мумкин”,- деди Ив Живанони.\n“Озодлик” мухбири билан суҳбатлашган собиқ маҳбуслардан бири Халқаро қизил хоч ташкилоти ходимлари фақатгина махсус тайёрланган маҳбуслар билан гаплаштирилганига гувоҳи бўлганини билдирди.\n“Бу ташрифдан олдин биз маҳбусларга хабар етиб келди. Ортиқча гап гапирсанг изоляция қиламиз, дейишди. Шунақа қилиб қўрқитилган. Кейин улар ташриф буюрди. Уларга жуда яхши шароитлар қилиб берилди. Кичкина жойда биттама-битта ҳалиги ўз манфаатини ўйлайдиган лаганбардорларни киргиза бошлашди. Улардан нима жавоб олинади? Ҳамма жой яхши, қийноқ йўқ, деган сафсатабозлик бўлган”,- деди собиқ маҳбус.\nШунингдек, у Халқаро қизил хоч вакилларига қамоқхонадаги тазийқлар ҳақида айтгани ўзига қанчалик жабр бўлганини бутун умр эслашини айтади.\n“Кейин мен буларнинг ëнига отилиб чиқдим. Менинг йўлимни тўсишган бўлса ҳам мен уларга бор гапни гапирдим. Гапимнинг ўртасида улар кетганидан кейин менга қамоқхонада тазйиқ ва босим бўлишини айтдим. 3 ой изоляторда ëтдим. Барзанги болалар мени ичкарида яхшилаб туюшди. Мени қалдирғоч шаклида қилиб кишанлашди. Бунда иккала қўл ҳам ë тепадан, ë пастдан қилиб боғланади. Мен шу тарзда 5 соат турдим. Мен у ерда ўлиб кетишим керак эди. Мен қандай қилиб тирик чиқдим ҳайронман”,- деди собиқ маҳбус.\nХалқаро қизил хоч жамияти қамоқхоналардаги шароит ва маҳбусларнинг қийноққа солинаётгани борасидаги хавотирлар ниҳоятда кучли қолаётган Ўзбекистондаги фаолияти ўта аҳамиятли экани таъкидлайди. АҚШ маъмурияти Халқаро қизил хоч ташкилотига ўз фаолиятини қайта тиклашга рухсат берган Ўзбекистон ҳукуматини олқишлаётганига қарамай, мамлакатдаги инсон ҳуқуқлари вазияти ва хусусан, қамоқхоналардаги вазиятни ўта аянчли, деб ҳисоблайди. Айни пайтда АҚШ ва Европа Иттифоқи Ўзбекистоннинг Ғарб томон навбатдаги талпиниши мамлакатдаги инсон ҳуқуқлари вазиятини бир қадар яхшилашига умид қилаётир.


Ўзбекистонликлар Россия совуғида 6 кун бузилган автобус ичида қолиб кетишди » Ўзбекистон янгиликлари – Zamin.uz\n25 декабрь 2016, 19:37\nРоссиянинг Ростов-Дон шаҳридан Тошкентга келаётган йўловчи автобуси Саратов яқинида бузилиб қолган. Автобусда ўзбекистонлик 43 киши бўлган, деб ёзмоқда Kun.uz сайти. Одамлар транспорт компаниясига телефон қилиб, йўл четида 6 кун ёрдам кутиб ўтиришган. Бироқ автобус эгалари вакилларидан ҳеч ким пайдо бўлмаган.\nТеглар: остида ўзбекистонликларни кетган қандай компанияси пули\nЯнгиликлар » Жамият » Ўзбекистонликлар Россия совуғида 6 кун бузилган автобус ичида қолиб кетишди\n07:32 Ўзбекистонликлар Саратов вилоятида автоҳалокатга учради


Интервью. Обид Жўрабоев: "Бухорода футбол бор, биздан кейин ҳам бўлади" / CHAMPIONAT.asia\nИнтервью. Обид Жўрабоев: "Бухорода футбол бор, биздан кейин ҳам бўлади"\nТеглар : Бухоро интервьюОбид Жўрабоев\nКечадан эътиборан "Бухоро" стадионига катта футбол қайтди.\nМуҳташам арена 2 йилдан сўнг яна учрашувларни қабул қила бошлади. Ҳаким Фузайлов шогирдлари кеча қайтишни ўзгача ғалаба билан нишонлашди десак, муболаға бўлмайди. "Хоразм"га қарши кечган ўйинда 3:2 ҳисоби қайд этилди. Ўйиндаги голлардан бирига эса "Бухоро"нинг тажрибали футболчиси Обид Жўрабоев муаллифлик қилди. Учрашувдан сўнг Обид Жўрабоевни суҳбатга чорладик.\n- Кечаги рақиб таркиб жиҳатдан кучсиз бўлсада, ўйин томонлама кўп жамоаларга бош оғриқ бўлмоқда. Ўз майдонида "Андижон"ни мағлуб этишни уддасидан чиққанди. Ҳар бир ўйинда охиригача кураш таклиф қилмоқда. "Бухоро" жамоаси учун мазкур баҳс қандай ўтди?\n- Ниҳоят ўз майдонимизда ўйин ўтказдик. Албатта байрамона руҳ кезиб юрди. Натижадан ҳам маълумки, ўйин осон ўтгани йўқ. Вазиятларни голга айлантирганимиз фойда келтирди. "Хоразм" анча ёш ва шижоатли жамоага айланган. Хатолардан фойдаланиб кетишади. Майдон жуда яхши ҳолатда эканлигига гувоҳ бўлдик. Нима бўлган тақдирда ҳам мухлисларга ғалаба тортиқ қилишимиз талаб қилинарди. Мазкур ўйингоҳда яна чиройли ғалабалар билан уларни хурсанд қилмоқчимиз.\n- Жамоанинг асосий қуроли стандарт вазият бўлди. Мазкур кўрсатма рақибдан келиб чиқиб берилганмиди ёки бу секин-аста жамоанинг услубига айланиб боряптими?\n- Тўғри айтдингиз. Стандартлардан самара чиқара олдик. "Хоразм"ни ўрганганимизда уларнинг ҳимояси стандарт вазиятларда кўп хато қилаётганини пайқадик. Машғулотларда, назарий суҳбатларда бу борада гаплашдик. Аввалги ўйинларда ҳам бурчак, жарима зарбалари орқали гол урганмиз.\n- Шавкат Саломовнинг узатмасини голга айлантирдингиз. Қизиғи "Динамо"да ҳам айнан қанотлардан, жарима тўпларидан берилган паслардан сўнг рақиб дарвозасини ишғол қилгансиз...\n- Шавкат Саломов жамоамиз етакчиси ва ўйинни бошқарувчиси. Унда бой тажриба бор. Ҳимоячи ўйин давомидаги хавфли вазиятларда тўғри позиция танлай олиши керак. Ҳаким Қаюмович доим машғулотларда айтиб келадилар. Гоҳида ўзим ҳам гол уришимни сезаман. Кеча майдонга чиқишдан аввал тўп киритишни ният қилгандим.\n- Обид Жўрабоев иккинчи ёшлигини ўтказяптими?\n- Тўғрисини айтсам футболчилик фаолиятимни бугун бошлагандек ҳис қилмоқдаман. Ёш футболчиларнинг олдида ўрнак бўлиб икки ҳисса куч билан ҳаракат қилишим керак.\n- Бухорога футбол қайтди десак бўладими ёки бундай хулосага эртами?\n- Бухорода футбол олдиндан бор, биздан кейин ҳам бўлади. Мақсадимиз жамоани Суперлигага қайтариш.\n- Кейинги турни "Арал Самали"га қарши ўтказасизлар. Улар эса суъний майдонда тўп тепади...\n- Суъний майдонда барчага қийин. Қандай майдон бўлишидан қатъий назар ғалаба учун ўйнаймиз.\n30 апр 22:16:33\nОбид катта рахмат ука худо хохласа келаси мавсум супер лигада юкори уринлар учун курашиш насиб килсин\n11 май 10:27:03\nChu koshmanchi oyinshilar yildan yilga kopaymoqta 1 tiyinga qimmat otgan yili Samarqandtta bu yili Buxoroda yanigi yili ......\n08 май 12:56:18\nБахтиёр73Чортоқ фойдаланувчининг фикрига жавоб бериш\nБир тийинга хам қиммат ўйинчи.\nСизга ёкмагани билан купчиликга ёкади ! Тилло хам бир тийиндан бощланади , лекин мен жанубликман !\n08 май 12:52:19\n,,,Бухоро""га галаба тилайман , стадион ажойиб , сохта чим эмасми ,? Тошев еб кетмагани ? 1 -урин Пахтакор стадиони , 2 -урин Насаф стадиони , 3 -урин Миллий стадиони , 4-урин Бухоро сталиони , 5 -урин Навбахор сталиони , 6-урин Локоматив стадиони , 7-урин Шуртан стадиони , 8 -урин Андижон стадион , (-урин Турон стадиони , 10 -урин Зомин стадиони , 11-урин Машьал стадиони , 12-урин Олмалик стадиони , 13 -урин Металлург стадион , 14-урин Самарканд стадиони , Фаргона стадиони , таьмирлан чикса 5 таликга кирар ! Энг ёмонлар , 1-урин Кукон , 2-урин ,Навоий ,3-урин Термиз , 4-урин Жиззах стадиони ,\n07 май 19:16:55\nSan manga aloqaga chiq\n07 май 19:15:45\nBakhtiyor 73 san mard bulsang maydonga chiq\n07 май 19:12:44\nSan kimsan mol bitta tumanda turib yomonlaysan erkak\n07 май 19:12:27\n04 май 07:51:11\nҚайси жамога борса пахта қўйади жамодан хайдалса гап қиладиган футболчи\n02 май 11:16:48\nСабаби нимада. Очикрок ёзсангиз. Бир тумандан экансизлар\n30 апр 16:04:50


Азамат Аҳроров 180 миллион сўмлик “Нотаниш қотил” учун уйини гаровга қўйдими? - 6 Октября 2016 - www.SheJoT.CoM\nSheriCesia, SeregaAneni, papedZes\nГлавная » 2016 » Октябрь » 6 » Азамат Аҳроров 180 миллион сўмлик “Нотаниш қотил” учун уйини гаровга қўйдими?\nАзамат Аҳроров 180 миллион сўмлик “Нотаниш қотил” учун уйини гаровга қўйдими?\nСентябрь ойида актёр ва режиссёр Азамат Аҳроровнинг жангари жанрда суратга олинган «Нотаниш қотил» номли фильми премьераси бўлиб ўтди.\nМиш-мишларга кўра, мазкур фильмни суратга олиш учун актёр уйини ҳам гаровга қўйган. Ушбу гап-сўзларга ойдинлик киритиш учун Daryo.uz нашри Азамат Аҳроров билан боғланди.\n"Ҳеч бир фильмимга бу қадар катта маблағ кетмаган. Актёрларнинг гонарари, қиммат автомобиллар ва уйларнинг ижара ҳақи, фильм 4K форматда суратга олингани, тасвирга олиш жараёнининг чўзилиб кетгани учун ҳам жуда катта маблағ сарфланди. Фильм учун, тахминан, 170—180 миллион сўм сарфланди. Бунча маблағсиз бу фильмни суратга олиб ҳам бўлмасди. Ўзимга ёққан мавзуда фильм олиш учун бор нарсамни ўртага қўйиб бўлса-да ишга киришаман. Аммо уйимни гаровга қўйганим йўқ. «Нотаниш қотил» ҳомийлар кўмаги билан суратга олинди.


Туркистон мухторияти учун жонини фидо қилган журналист\nжума, 26 ноябр 2021\nРТдан ваъз: Номинг ўчсин, Герострат!!!\n18 феврал 2020\nТуркистон мухторияти молия вазири Соломон Абрамович Герцфельд 1918 йилнинг 18 февралида Қўқонда большевик жаллодлар тарафидан ўлдирилди.\nСоломон Герцфельд умрининг охирги дақиқасига қадар ўз вазифасини бажарди. Ватан учун, мустақиллик учун жон фидо қилди, деган калимани унга қўллаш мумкин.\nЖадид боболаримиз асарларида яҳудийларга қарши ноталар кўрингани бор гап. Лекин улуғ бобомиз Беҳбудий домла Туркистон мухторияти мажлисида сўзга чиқиб, «Давлат ишлари фақат бир миллат мансубларига берилмасдан, мамлакатда яшаган барча элат ва дин вакиллари тенг кўрилсин», деб айтди.\nБугун Тожикистонда фақат тожик, Туркманистонда фақат туркман, Қирғизистонда фақат қирғиз, Қозоғистонда фақат қозоқ, Ўзбекистонда фақат ўзбеклар учун ой ҳам, кун ҳам чиқаëтган пайтда Беҳбудий бобомиз гапи нақадар ўрнакли. Дарвоқе, Беҳбудийни Бухоро амири Олимхон Қаршида жадид бўлгани учун қатл қилдирган (Олимхонни улуғлагувчи баъзиларга эскартма).\nХуллас, Соломон Герцфельд 1917 йилнинг 27 ноябридан то 1918 йилнинг 18 февралигача Туркистон молия вазири бўлди. Унинг ўлими мухторият тор-мор қилинган кунга тўғри келди.\nМасалан, мағлубиятдан икки кун олдин Туркистон ҳарбий вазири, профессионал ҳарбий Магди Чанишевни фитна билан четлаштириб, ўрнига ўзи вазир бўлган мулла Эргаш Қўқонни ташлаб қочиб кетгани тарихга муҳрланган.\nТуркистон даъвоси учун жон фидо қилган аҳли китоб ким? Соломон Герцфельд, аввало, Туркистонда илк газеталардан бирини («Самарқанд» газетасини) чоп қилган ношир ва журналист, адвокат.\nУнинг отаси Одессадаги яҳудий мактабида муаллим бўлган. Соломон Герцфельд ҳали 15 ëшидаëқ Одесса газеталарига хабарлар ëза бошлади. 1902 йилда Швейцариядаги Берн университетининг ҳуқуқшунослик бўлимида эркин тингловчи бўлди. Россияга қайтгач, Одесса юнкерлар ҳарбий билим юртига имтиҳон топширди.\nПировардида Соломон Герцфельд Самарқанддаги олтинчи Туркистон батальони ихтиëрига жўнатилди.\n1904 йилдан “Самарқанд” газетасида «Альрои», «Ёш театр ишқибози» каби тахаллуслар билан хабарлар ëза бошлади.\n1906 йилда маҳаллий чор ҳукумати “Самарқанд” газетасини ëпди ва унинг ношири ҳамда бош муҳаррири бўлган Соломон Герцфельдни қамоққа олди.\n1907 йилнинг бошида Соломон Герцфельд хатти-ҳаракатлари “таркибида жиноят йўқлиги” боис қамоқдан озод қилинди.\nОдессадаги Новороссийск университети ҳуқуқшунослик факультетининг 2-курсига қабул қилинди.\n1908 йилнинг декабридан Соломон Герцфельд «Одесское слово» газетасини нашр қила бошлади.\n1913 йилда университетни битирди ва ҳуқуқшунослик дипломи билан Самарқандга қайтди. Туркистонда кенг қамровли адвокатлик фаолиятини бошлади. Жуда кўп судларда ўз мижозларининг ғолиб чиқишини таъминлади.\nЛекин уни адвокатлар коллегияси аъзолигига қабул қилишмади. Шунга қарамай, 1917 йилнинг май ойида коллегия аъзолигига эришди ва фаол сиëсатга шўнғиди.\nЯҳудийлар қўмитасидан Самарқанд шаҳри думасига депутат бўлди. Ўлка мусулмонлар кенгаши Соломон Герцфельдни Умумроссия ташкилий қурултойига номзод қилиш бўйича тавсия ҳам берган.\nСамарқанд шаҳри думасига сайланган Соломон 1917 йили Туркистон мухторияти молия вазири бўлди.\nМолия вазири янги давлат эҳтиëжлари учун хайрия маблағларини йиғиши лозим эди.\nСалафларининг эслашича, Соломон Герцфельд бу вазифани қойилмақом тарзда уддалай олган.\nҚўқон мухторияти қизил жаллодлар тарафидан тор-мор қилинганида Соломон Герцфельд қамоққа олиниб, отиб ташланди. Темирйўлнинг Конибодом бекатига яқин жойда кўмилди.\n1918 йилнинг 16 апрелида Соломон Герцфельднинг жасади яқинлари томонидан қазиб олиниб, Самарқанддаги яҳудийлар қабристонига дафн қилинган.\nСоломон Герцфельднинг уч қизи ва икки ўғли бор эди. Улардан фақат биттаси узоқ умр кўриб, 1995 йилгача Москвада яшади. Қолган фарзандлари ëшлигида ўлиб кетди.\nтошкентлик блогер тахаллуси\ndata-title="Туркистон мухторияти учун жонини фидо қилган журналист" data-description="
Туркистон мухторияти молия вазири Соломон Абрамович Герцфельд 1918 йилнинг 18 февралида Қўқонда большевик жаллодлар тарафидан ўлдирилди.

Соломон Герцфельд умрининг охирги ..." data-image="https://eltuz.com/wp-content/uploads/2017/11/rasm2988.jpg" data-url="https://eltuz.com/sas/201815/" data-services="facebook,odnoklassniki,twitter,telegram" data-counter="ig">\nФайзулла Хўжаев ва Ёш бухороликлар ҳаракати\nФайзулла Убайдулло Хўжа ўғли, яъни Файзулла Хўжаев 1896 йил 15 мартда Бухоро амирлигида туғилади. Отаси Убайдулло Хўжа Бухоро амирлигидаги ...\nХоразм суди танқидчи журналистларнинг уйини мусодара қилди\nУрганч туман судининг ўзбек журналистлари Бобожоновларга тегишли уйларни «давлат эгалигига ўтказиш» тўғрисидаги ижро ижро варақаси, суд қарорига шикоят қилишнинг ...\n3 сентябр 2016\nКаримов дафн этилди\nЎзбекистон президенти Ислом Каримовнинг жанозаcи унинг мулозимлари ва меҳмонлари иштирокида Cамарқанднинг Регистон майдонида ўқилди. Жанозадан сўнг унинг жасади сўнгги ...\n5 январ 2021\nРассом Элнур Эгамов суратга олган анимацион фильмда порахўрлик асорати ҳажв қилинади. Фильм ижодкорлари уни Сардоба cув омбори ҳалокатига 230 ...\n29 ноябр 2021


АҚШ ва Россия Хитойга қарши бирлашадими? | Qalampir.uz\nОлам\t14 Июнь 16:34 6698\nАмерика Қўшма Штатлари расмий Пекинга босимни кучайтириш учун Россияни Хитойдан узоқлаштира олмайди. Бу ҳақда Россия Федерациясининг Хитойдаги Фавқулодда ва мухтор элчиси Андрей Денисов “Global Times” газетасининг Хитой нашрига берган интервьюсида айтиб ўтди.\nСуҳбат пайтида АҚШ Президенти Жо Байден маъмурияти барча кучларни Хитойга қарши йўналтириш учун Россия-Америка муносабатларидаги кескинликни камайтиришга уриниши мумкин, деган фикрга нисбатан элчи Денисов қуйидагича жавоб қайтарган:\n“Бу узоқни ўйламай юритилган фикрлардир. Бундай (Хитойга босим қилиш учун АҚШ-Россия ўртасидаги кескинликнинг камайиши назарда тутилган — таҳр.) бўлиши мумкин эмас. Менимча, биз америкаликлар ўйлагандан кўра ақллироқмиз”.\nХитой ва АҚШ ўртасида қуролли тўқнашув юз берса, Россия қандай позицияни эгаллайди, деган саволга элчи Денисов “бунда позиция танлаш шарт эмас”, деб жавоб берган.\n“Бу саволга жавоб йўқ. Чунки бир нарсага ишончим комил, Хитой ва АҚШ ўртасида қуролли тўқнашув бўлмайди, худди шундай Россия ва АҚШ ўртасида ҳам. Чунки бундай тўқнашув бутун инсониятни йўқ қилади”, дея таъкидлади элчи.\nҚайд этиш керакки, элчи Денисов “қуролли тўқнашув бутун инсониятни йўқ қилади”, деб ҳар уччала давлатнинг ҳам ядро қуролига эга эканини назарда тутган.\nШунингдек, Россия элчиси расмий Москванинг позицияси Хитойга яқинроқ эканини айтган.\n“Агар сиз халқаро вазиятни баҳолаш ва энг муҳим муаммолар тўғрисида сўрасангиз, унда Россиянинг позицияси Хитойга анча яқин эканлиги аниқ”, дея қўшимча қилди элчи.\nДенисовнинг таъкидлашича, сўнгги йилларда АҚШ ҳам Россияга, ҳам Хитойга қарши санкциялар қўллаган.\n“Американинг Россия ва Хитойдан норозилигининг кўлами ва мазмуни бир-биридан фарқ қилса-да, АҚШнинг мақсади битта: рақибни тор-мор этиш. Шубҳасиз, биз АҚШнинг бундай муносабатини қабул қила олмаймиз. Умид қиламанки, Россия-Хитой-АҚШ учбурчагида мувозанат сақланиб қолади”, дея хулоса қилди дипломат.\nМаълумот учун, юқорида Россиянинг Хитойдаги элчиси Денисовнинг қайд этганидек, расмий Москванинг бир қатор халқаро масалалардаги қарашлари ва тутган позицияси расмий Пекинникига яқин ва ўхшаш. Буни икки давлат ўртасидаги алоқаларда ҳам кўришимиз мумкин. Масалан, Россия ва Хитой давлат раҳбарлари турли хил халқаро ташкилотларнинг саммитлари доирасида йилига камида 5 маротаба учрашади. Мисол тариқасида BRICS, Осиё-Тинч океани иқтисодий ҳамкорлиги, Шанхай Ҳамкорлик Ташкилотини олишимиз мумкин.\nШунингдек, халқаро ташкилотлар доирасидаги муносабатлардан ташқари икки томонлама алоқалар ҳам яхши йўлга қўйилган. Хусусан, 2009 йил Хитойда рус тили йили, 2010 йил Россияда хитой тили йили деб эълон қилинган. Бундан ташқари, Хитойнинг ҳозирги лидери Си Цзиньпин ҳукумат тепасига келганидан сўнг, биринчи бўлиб айнан Россияга ташриф буюрган.\n20 Сентябрь 18:17 57817\n20 Сентябрь 13:55 45804\n21 Сентябрь 12:00 22418\n21 Сентябрь 09:50 22030


Археологлар диққатига: Риштон туманидан динозавр қолдиқлари топилди - Халқ сўзи\n10:40 14 Февраль 2019 Жамият\nРиштон тумани Янгийўл қишлоғи, Янгитурмуш кўчаси 2-уйда истиқомат қилувчи Тўхтасинака ўз уйини қайта таъмирлаш ва реконструкция қилиш жараёнида уйнинг эски пол остидан ноъананавий кўринишдаги ҳайвон қолдиқларига дуч келди. Топилманинг суяк тузулишини айни замонимизда яшаётган ва боқилаётган ёки илмий китобларда фотосуратлари акс этган бирор бир мавжудотга қиёслай олмагач уни телефонига суратга туширди.\n-Хозир яшаётган хонадонимиз 1969 йилда марказий Фарғона чўлларини ўзлаштириш жараёнида янги инфратузилма барпо этиш учун қурилган,- дейди Тўхтасин ака. Ажабтовур ҳайвон қолдиқларини бирорта жонзодга тахмин қила олмадим ва (одатда қишлоқда шундай қилинади) қўшниларни чақирдим. Ҳамма ҳар ҳил фикрлар, мулоҳазалар билдиряпти. Тахминимизча,динозавр суякларини эслатяпти бу қолдиқлар. Яна билмадим...\nКотеджлар барпо қилинкуга қадар бу ерлар яйдоқ чўл ерлари бўлган. Гиёҳ ҳам ўсмаган. Бизники каби хонадонлар қурилиш қонун қоидаларига риоя этилмасдан, ернинг қаттиқ қисмигача кавланмасдан қурилаверган. Шунинг учун бу ҳайвон суяклари безарар сақланган бўлиши мумкин, деган фикрдаман.\nБир қарашда, думини хисобга олмаганда,қолдиқлар кенгуруни,туяқушни эслатади. Оёқларигавдасига нисбатан бақувват, узункуринишга эга. Бироқ қадимда бизнинг ерларда бу ҳайвонлар яшамагану? Умуртқа поғонаси ва қовурға қисми қўйсимон ҳайвонларга алоқадор. Бўйин қисми эса паррандани эслатади.\nШу жойда асоссиз тахминларни тўхтатайлигу, бизнингча, бу ноёб топилмага мутахассисларнинг кўмаги зарурга ўхшайди. Археологлар илмий хулоса беришлари зарур. Ким билади, ҳали бу ҳайвон қолдиқлари шу кунгача мавжуд бўлган илмий фаразларни бутунлай ўзгартириб юборар. Нима дейсиз?!\nҚонуний меҳнат миграцияси: Ечимини кутаётган муаммолар тизимли ҳал этилади\nИнсон руҳидаги муаммо қандай ечилади?


Масиҳий муаллим: Галатияликларга ёзилган мактуб талқини (1:3)\nОтaмиз Xудодaн вa Рaббимиз Исо Мaсиҳдaн сизлaргa иноят илa тинчлик бўлсин.\nХудонинг инояти ва тинчлиги Раббимиз Исо Масиҳ орқали келади. Яъни агар сиз Исо Масиҳни Раббий, деб тан олган бўлсангиз, фақат ўшанда Худо сизга иноятини ва тинчлигини беради.\nҚисқа қилиб айтганда иноят бу Худонинг бизни эзгулик билан қабул қилиши ва бизга керак бўлган нарсаларни беришидир; яъни Худо бизга Ўз солиҳлигини, муқаддаслигини, умуман олганда Ўзининг табиатини бизга ато қилади. Буларнинг ҳаммаси Муқаддас Руҳ орқали бизга берилади ва ичимизда сақланади.\nЭътибор берсангиз биз биринчи навбатда иноятни қабул қилишимиз керак ва ундан кейин тинчликка эга бўламиз.\nТинчлик деганда бизда ҳеч қандай муаммо бўлмаслиги ёки уруш-жанжал бўлмаслиги дегани эмас, балки қалбимизда тинчлик бўлишидир, агар илгари биз Худога манзур бўлиш учун безовталаниб ҳаракат қилган бўлсак, энди эса юқорида айтилган иноят асосида ва Исонинг хочдаги қурбонлиги асосида биз Худога манзур бўламиз; агар илгари “энди нима ейман, нима ичаман, нима кияман?”, деб ховотир олган бўлсак, энди биз безовталанмасдан, ҳамма ишларимизни Худога топширамиз, чунки У биз учун ғамхўрлик қилади, Худо бу ҳақда ваъда берган (Матто 6:25-34).\nТинчлик деганда бу аввало Худо билан душманлигимиз тугади деганидир; чунки биз Исони қабул қилмасимиздан аввал Худога душман эдик ва шайтон ҳукмронлиги остида эдик. Лекин Исони қабул қилиб, биз Худога дўст бўламиз ва ўртамизда тинчлик ҳукм суради.\nЭътибор берган бўлсангиз иноят ва тинчлик Исо орқали бизга берилади. Умуман олганда, Худодан келадиган ҳамма нарса бизга Исо хочда қилган иши асосида берилади. Исо “Мен эшикман” деган, яъни У орқали биз Худога яқинлашишимиз мумкин, шу билан бирга айнан Исо орқали Худо бизга керакли нарсаларни беради.


Канчельскис ўйиндан сўнг нималар деди? » Lochinlar.UZ\n» Интервью » Канчельскис ўйиндан сўнг нималар деди?\nКанчельскис ўйиндан сўнг нималар деди?\n“Навбаҳор” клуби бош мураббийи Андрей Канчельскис бугун “Қўқон-1912”га қарши ўтказилган ўртоқлик учрашувидан сўнг ўз фикрларини билдириб ўтди.\nЭслатиб ўтамиз, ушбу беллашувда жамоамиз 1:2 ҳисобида имкониятни бой бериб қўйишди.\n“Бугунги ўйин ёмон бўлмади. “Қўқон-1912” жамоасига ўртоқлик учрашувини ўтказишга рози бўлгани учун миннатдорчилик билдирамиз. Ҳар ҳолда машғулот ўтказишдан кўра, ўртоқлик учрашувини ўтказиш афзалроқ деб ўйлайман. Биринчи бўлимдан кўнглим тўлди. Иккинчи бўлимда тезкор гол ўтказиб юбордик. Хатолар устида ишлаймиз. Энг асосийси ҳеч ким жароҳат олмади. “Насаф” билан бўладиган учрашувга қадар вақт бор ва хатоларни муҳокама қилиб оламиз.\nФутбол курашлардан иборат бўлган ўйин. Бугунги баҳс ҳам шиддатли тарзда ўтгани бунга мисол бўла олади. Такрор айтаман, энг асосийси ҳар икки жамоада ҳам жароҳатланганлар бўлмади. Қўқон жамоасига навбатдаги тур ўйинида омад тилайман”, - дейди россиялик мутахассис.скачать dle 10.4фильмы бесплатно\nMashhur.uz 10-06-2020 09:10\nIslom (Fanat Milan Navbahor) 08-06-2020 22:52\nКУКОН. 9 ТА УЙИНЧИ АЛМАШТИРГАН НАВБАХОР ЭСА 5 ТА БУНИ КАНДАЙ ТУШИНСА БУЛАДИ ..ЗАХИРАДА УЙИНЧИЛАР БУЛА ТУРИБ НЕГА АЛМАШТИРИЛМАДИ...БРИФИНГДА КАТНАШУВЧИ. ЖУРНАЛИСТЛАР ШУ САВОЛНИ ЖАНОБ КАНЧЕЛЬСКИГА БЕРИБ КУРИНГЛАРЧИ..БИЗ ХАММАМИЗ СЕВИМЛИ НАВБАХОР ЖАМОАМИЗНИ УРТОКЛИК УЧРАШУВИ БУЛАДИМИ ХОХ ЖАДВАЛ УЙИНИ БУЛАДИМИ ГАЛАБАСИНИ ХОХЛАЙМИЗ...МАКСАДИМИЗ ЧЕМПИОНЛИК ВА КУБОКНИ КУЛГА КИРИТИШ ЭКАН ...БИЗ МУХЛИСЛАРНИ СУРАШГА. ХАКИМИЗ. БОР...БАЪЗИ ЮРТДОШЛАР БОШЛАНДИ КАВЛАШТИРИШ ДЕЙИШАДИ...АММО МУХЛИСЛАРСИЗ. УЙИННИ ЖОЗИБАСИ БУЛМАЙДИ...МАНИ ТУГРИ ТУШИНГЛАР...ТАЛАБ КИЛИШ БУ КАВЛАШТИРИШ ЭМАС...ОРАСИДА АНЧА ФАРК БОР....ТУГРИ ТУШИНГЛАР АЗИЗ МУХЛИСЛАР...\n5 ta uyinchi alishtirganini asosiy sababi Navbahor Nasaf bilan uyunga tayyorlanayabdi rasmiy uyinda nima mumkin bulsa urtoglikdaxam shuni qilib sabab kuryabdi Nasafga qarshi ikkinchi jamoa bulib uynar ekan yani ximoyadan uynab qarshi xujumga utishga xarakat qilar ekan aslidaku Navbahor uyin uslubi shunaqa bulib qoldi tezkor qarshi xujum taktikasi\nReal_navbahor 08-06-2020 02:14\nO‘rtoqlik uchrashuvida mag‘lubiyatga uchrasanglar mayli lekin super ligada emas\nФутбол ишкибози 07-06-2020 16:02


Сўмни сотиш машаққати\nСаида Маълумотларга кўра, Ўзбекистонда мамлакатга кенг истеъмол товарлари олиб кириш билан боғлиқ жорий ҳисоб-китоблар бўйича миллий валютани конвертация қилиш вақтинча тўхтатилган.\nМамлакат Марказий банки барча тижорат банкларига, жумладан, ташқи иқтисодий алоқалар миллий банкига ҳам бу ҳақда кўрсатма берган.\nГарчи Марказий банк вакили Чори Мирзаев “Озодлик” мухбири билан суҳбатда бу маълумотни инкор этган бўлса-да, Тошкентдаги банклардан бирининг масъул ходими конвертацияга чеклов эълон қилинганини тасдиқлади.\nУнинг таъкидлашича, Ўзбекистон ва хориж компаниялари ўртасида ўзаро дебиторлик ва кредиторлик қарзлари мавжуд. Мана шу вазиятда ўзаро ҳисоб-китобларни тугаллаб олиш мақсадида конвертация вақтинча тўхтатилган. Бу муддат 10 кундан бир ойгача давом этиши мумкин.\n“Агар бу муддат узоқ чўзилиб кетса, тадбиркорлар жиддий зиён кўриши мумкин. Чунки улар ўз мажбуриятларини бажара олмай қолиши эҳтимолдан йироқ эмас”, - деди банк ходими.\nКузатувчи Алимардон Аннаевнинг билдиришича, 1996 йилда ҳам Марказий банк шундай вақтинчалик чеклов жорий этган. Бироқ бу чекловлар бир неча йилларга чўзилиб кетган ва Ўзбекистон иқтисодиётини жар ёқасига олиб келиб қўйган.\nА.Аннаевнинг айтишича, бундай чекловларнинг тез-тез жорий этилиши сармоядорларнинг Ўзбекистонга қизиқишини сусайтиради. Натижада хорижий сармоялар билан анча боғлиқ бўлган Ўзбекистон иқтисодиёти янада инқирозга юз тутади.


26 июл 2018 й.\nДарҳақиқат, Аллоҳ таоло бандаларига зулм қилмайди, балки бандаларининг ўзлари ўз нафсларига зулм қилурлар. Чунки, инсонлар орасида тинчлик, аҳиллик, гўзал инсоний фазилатлар ила ер юзини обод қилиш мақсадида, бандаларини бир оила сифатида жамлашни ирода этган Аллоҳ таоло Ўзининг охирги ва мукаммал динини ер юзига туширди. Исломнинг илк даврида, баъзилар бу диннинг гўзал, ҳақиқий одамийлик дини эканлигига тан беришиб, уни чин дилдан қабул қилишди, баъзилар эса бу диндан бош тортиб, Пайғамбаримиз Муҳаммад солаллоҳу алайҳи васалламни ёлғончига, мажнунга чиқаришиб турли хил туҳмату-бўҳтонлар билан у зотдан юз ўгиришди. Албатта бу дин ила, Аллоҳ ва Расулини эътироф этиб, уларга эргашган мусулмонлар Аллоҳнинг иродаси ила ҳақиқий нажот йўлини топиб олишди. Улар катта жамоа бўлиб, асрлар давомида аҳил-иноқ, бутун инсоният ҳавас қиладиган даражада турли соҳаларда ютуқларни қўлга киритиб бахтли ҳаёт кечириб келмоқдалар.\nОхирги пайтларда мусулмонлар орасида, тафриқаларга бўлиниш ҳолатлари авж олди. Бу ҳолат исломий бирдамликнинг бузилиб кетишига хавф солмоқда. Мусулмонларни ўзаро баҳсу-мунозара, уруш-жанжаллар қилишларигача олиб бормоқда. Бир-бирларини сўкиб ҳақоратлар қилиш каби ўта ачинарли ҳолатларни юзага келтириб чиқармоқда. Бугун кўп тортишувларга сабаб бўлаётган мавзуларнинг бири бу “мазҳабсизлик” мавзуси бўлиб, бир тоифа мусулмонлар мазҳабларга эргашишликни гумроҳлик деб билиб, уларга эргашган мусулмонларни кўр-кўрона амал қилишликда ва мутаассибликда айблаб мусулмонларнинг бирликларини бузишмоқда. Бу оқим тарафдорлари, мусулмонларнинг пешволарини халқ орасида обрўсизлантириш мақсадида, олимларини жоҳилликда айблаб, барчанинг эътиборини ўзларига ва ўйлаб чиқарган йўлларига қаратишни мақсад қилиб олганлар. Илмдан хабари бўлмаган соддадил баъзи мусулмонлар уларга ишонишса, баъзилар ҳатто бу тортишув, жанжаллар нама сабабдан бўлаётганининг фаҳмига ҳам бормай ҳайратдан бошларини ушлаб қолишмоқда. Ҳақиқатдан ҳам илми бўлмаган одам мазҳаб нималигини билмаса, унга эргашиш кераклигининг фойдасини-ю, уни тарк этишнинг зарарини қаердан билсин? Ўзларини ҳақиқатгўй, дин фидойилари қилиб кўрсатаётган, лекин илмдан етарлича хабардор бўлмаган бу тоифа вакилларининг сўзларига, баъзи инсонлар илмсизликлари туфайли алданишлари табиий ҳол. Шу билан бирга “Мусулмон бўла туриб нимага мусулмон биродарига ёв қараш қилади..?” ёки “Аллоҳ ва Унинг Расулига иймон келтирган кишини нима учун улар кофир дейишмоқда..?”, деган турли саволлар билан ҳайратга тушиб қолганлар орамизда кам эмас. Бунга ўхшаш саволлар ва тушунмовчиликларнинг ечимини топиш учун бир неча диний истилоҳларнинг мазмунини тушуниб олишимиз керак. Мисол учун киши “мазҳабсизлик” нима эканлигини тушуниши учун авваламбор “мазҳаб” сўзининг луғавий ва истилоҳий маъноларини, мазҳаблар кимнинг йўли эканлигини, мазҳаб тутиш қандай аҳамиятга эга-ю уни тарк этиш қандай хавфларни келтириб чиқариши мумкинлигини, мазҳабларга илмий савияси қандай даражадаги кишилар асос солганлигини, мазҳабга ким эргашади-ю уни ким тарк этиши мумкин деган саволлар жавобини билса муаммолар анча енгиллишади. Ким тўғри йўлда эканлигини одам ўзи англаб етади.\nИжтиҳод (мустақил ҳукм чиқариш) даражасидаги илми бўлмаган киши муқаллид (тақлид қилувчи) саналиб, тўрт мазҳаб имомларининг бирига эргашиши, диний масалаларда адашмаслиги учун ниҳоятда зарур саналади.\nМазҳабсизликни даъво қилувчилар , “Аллоҳнинг Китоби ва Расулининг суннати турганда, мазҳаббошига эргашишлик гумроҳликдир, бу Аллоҳ танлаган пайғамбарни қўйиб мазҳаббошини пайғамбар ўрнига кўриш эмасми?”, деган сўзлар билан ўзини оқлаши ва ўзини тўғри йўлда деб билиши мумкин. Аслида Исломнинг асосий кўрсатмаси Аллоҳ ва Расулга бўйсунишдан иборат. Бу ҳақда Қуръони Каримда жуда кўплаб оятлар бўлиб, барча мусулмонлар учун бу амал вожиб саналади. Бу ҳақиқатга ўхшаш даъволари чалкаштирувчи нозик бир жиҳатга эга, мазҳаббошилар ҳақида маълумотга эга бўлмаган киши бу даъволарга лаққа тушиши аниқ. Чунки мазҳаб соҳиблари айнан Аллоҳ ва Расулига эргашувчи, энг илмли ва тақволи зотлар эканлигидан улар бехабар. Ёки мазҳаббошиларнинг илмий савиялари қандай даражада юқорилигини билмаслиги сабабидан, бу даъволарга ишониши мумкин. Агар ҳолат давомий тус олса, улар билан мулоқотда бардавом бўлса, натижада мазҳабсизликни даъво қилаётганлар ҳақ йўлда деб билиб, уларни ҳақиқатгўй чин ихлосли мўминлар деб билиб, ҳар бир айтган гапларини сўзсиз қабул қилиб мазҳабни тарк этиши ҳам мумкин.\nعَنْ أَبِي هُرَيْرَةَ  عَنِ النَّبِيِّ  قَالَ: مَنْ أُفْتِيَ بِغَيْرِ عِلْمٍ كَانَ إِثْمُهُ عَلَى مَنْ أَفْتَاهُ وَمَنْ أَشَارَ عَلَى أَخِيهِ بِأَمْرٍ يَعْلَمُ أَنَّ الرُّشْدَ فِي غَيْرِهِ فَقَدْ خَانَهُ. رَوَاهُ أَبُو دَاوُدَ وَابْنُ مَاجَهْ.\nАбу Ҳурайра розияллоҳу анҳудан ривоят қилинади: «Пайғамбар соллаллоҳу алайҳи васаллам: «Кимга илмсиз равишда фатво берилса, бунинг гуноҳи унга фатво берган кимсага бўлади. Кимки ўз биродарига тўғрилик бошқа тарафда эканлигини билиб туриб бошқа бир ишни кўрсатса, батаҳқиқ унга хиёнат қилган бўлади», деганлар». Мазҳаббоши имомларнинг ҳаётлари билан танишган ҳар-бир инсофли киши уларнинг тақволари, ҳадиси шарифларга қай даражада амал қилишларини кўриб, бу ҳадисга амал қилиш уларни четлаб ўтмаганлигини эътироф этмай иложи йўқ. Бу улуғ уламоларнинг ҳаётидан бизга маълумки, улар ўзларидан аввал келган олимларнинг улуғликлари, илмда устунликлари, тақволари олдида беадаблик қилиб қўйишдан чўчиб, уларга катта эҳтиром билдиришган. Чунки Ислом одоб, тавозеъ динидир. Имомларнинг тутган йўлларига қарши чиқиб, уларга эргашганларни камситаётганлар авваламбор мана шу одобни унутмасликлари керак. Агар ояту-ҳадисларга ҳамма ўз билганича амал қиладиган бўлса, улардан кўзланган ҳақиқий маънони ажратиш қийин бўлиб қолади, турли хиллик юзага келади. Бу худди дардга чалинган беморга унинг касалини аниқламай туриб “дорихонага бор хоҳлаган дорини ол, шифо топасан”, деган сўзга ўхшайди. У эса тўғри келган бир дорини сотиб олганидан кейин, шифо топиш ўрнига касали янада оғирлашади. Бундай даъволарга эса соғлом ақлли мўмин кишида, бир неча ҳақли савол туғилиши мумкин. Мазҳаб имомлари оят ва ҳадисларнинг тафсирларини бизчалик ҳам ҳатто билишмаган эканларми, биз уларни йўлларини қўйиб ўзимиз уларни шарҳласак, ёки улар ояту ҳадисларга амал қилишмаганми? Нима учун биз бу мўътабар олимларнинг тушунганларича эмас, ўзимиз тушунганча амал қилишимиз керак? Ваҳоланки, уларнинг баъзилари тобеъин (саҳобаларни кўрган киши), баъзилари эса табаъат тобеъин (саҳобаларни кўрган кишиларни кўрган киши). Яъни, уларни Пайғамбаримиз солаллоҳу алайҳи васаллам “инсонларнинг хайрлилари”, деб мақтаган уч асрнинг забардаст олимлари бўлишган-ку. Ўз даврларида барча, шоҳ ҳам гадо ҳам, олим ҳам авом ҳам уларнинг илмига тан берган. Бу ҳақиқатни мазҳабсизларни ўзи ҳам яхши тушунади. Юқоридаги саволлар билан мурожаат қилганингизда улар бошқача йўл тутишга ўтади. Энди, “Биз уларни олим эканликларини тан оламиз, фақат маълум бирларининг йўлини тутмаймиз холос, бир масалада қайсилари саҳиҳроқ қавл(сўз) айтган бўлсалар ўшани оламиз”, дейишади. Ҳақиқий мазҳабсизлик аслида мана шу ҳисобланади. Ояти карима ва ҳадиси шарифдан ўзи тушинганича амал қилиб, мазҳабнинг ҳукмларига эргашмаган киши мазҳабсиз саналади. Унинг бундай қилиши мазҳаб олимлари ҳақидаги: “улар ояти карима ва ҳадиси шарифни яхши тушуна олишмаган, бу масала эса аслида бундай..”, деган тушунчага боришидир. Бундан мазҳаббошиларни жоҳил деб билиши тушунилади.\nМазҳабсизларнинг иддаоларини ўрганган уламоларимиз: “Аҳли суннати вал жамоанинг, тўрт ҳақ мазҳабнинг бирида бўлмаган кишининг сўзи, саҳиҳ бўлган ҳадис ва ояти каримага мос ҳолда кўринса ҳам, бу билан уларнинг сўзига амал қилиш жоиз эмас. Тўрт мазҳабнинг бирортасида бўлмаган кишининг эътиқоди бузуқдир. Тўрт ҳақ мазҳаблардан ажралиш кишига катта кулфат келтириб, уни диндан чиқариши ҳам мумкин”, деган фикрга келишган. Чунки, тўрт фиқҳий мазҳабларнинг бирини тутган киши учун ўзи амал қилаётган мазҳабнинг ҳукми далил ва ҳужжат бўлади. Мужтаҳид бўлмаган кишилар насс (оят ва ҳадис)дан ҳукм чиқара олишмайди. Шунинг учун бир мазҳабнинг баъзи ҳукмлари насс (оят ва ҳадис)га мос келмайдигандай бўлиб кўринса-да, шу мазҳабнинг ўзига тобе бўлиши керак. Насс ижтиҳод ва таъвил, носих-мансухларини билишни талаб қилади. Буни эса фақат мужтаҳидлар билади.\nЮртимиз мусулмонлари бир неча асрлар давомида асосан тўрт фиқҳий мазҳабларнинг бири бўлган ҳанафийлик мазҳабида ибодатларини адо этиб келмоқдалар. Бу мазҳаб диёримизга бир неча устозлар орқали кириб келган. Илк бор ҳанафий мазҳабини ҳамюртимиз машҳур фақиҳ Имом Абу Ҳанифа роҳимаҳуллоҳи алайҳнинг катта шогирдлари Имом Муҳаммад аш-Шайбоний роҳимаҳуллоҳи алайҳнинг шогирди Абу Ҳафси Кабир Бухорий роҳимаҳуллоҳи алайҳ олиб кирганлар. Бу киши Бухоро фиқҳий мактабининг асосчиси саналиб, ҳанафий мазҳаби ривожига улкан ҳисса қўшганлар. Абу Ҳафси Кабир билан бирга Самарқандда Абу Сулаймон Жузжоний мактаблари орқали юртимизда илк бор ҳанафийлик мазҳаби кириб келган. Бу саккизинчи милодий асрнинг охири ва тўққизинчи милодий асрнинг бошларига тўғри келади. Бундан ташқари Абу Ҳанифа роҳимаҳуллоҳи алайҳнинг тўғридан тўғри ўзларидан илм олган шогирдлари орқали ҳам кириб келади. Жумладан у зотнинг бир шогирдлари Термизда яна бири эса Бухорода қози бўлган деган маълумотлар ҳам бор.\nМазҳабларга эргашган мусулмонлар асрлар давомида доимо бирлик ва ҳамжиҳатликда яшаб келмоқдалар. Ҳозир мазҳабсизликни даъво қилаётганлар эса мусулмонлар орасида кўплаб фитналарни ёйилишига сабаб бўлаётганлари ҳеч кимга сир эмас. Диний манбаларимизнинг тафсир ва таъвиллари, шарҳларига эътибор бермасдан, уларнинг зоҳир билан ҳукм чиқараётганлар ҳатто иймонли, диёнатли мусулмонларни ҳам кофирга чиқараётганларига гувоҳ бўляпмиз. “Жиҳод” нималигини яхши англамай туриб ҳеч кимга зарари тегмаган кишиларни ноҳақ қонлари тўкилишига сабаб бўляптилар. Аслида тинчлик рамзи ва васатийлик (ўрта миёналик) дини бўлган Ислом номини эшитган одамларинг қалбига қўрқув, ваҳима тушишига ўзларининг ваҳшиёна ҳаракатлари туфайли сабабчи бўлаяптилар. Ваҳоланки, Ислом динига эргашувчи мусулмонлар динларига доимо чиройли муомала ва гўзал ахлоқ, адолат билан даъват этганларига тарих гувоҳ. Бугун ҳаммага маълумки, “ИШИДчилар” , “сохта салафийлар”, “жиҳодчилар” каби кўплаб оқим эгалари мазҳабларни рад этишмоқда. Бунинг оқибатида улар мусулмонларнинг бирлигига зиён етказиб, Исломга фойдамиз тегади деб аксинча, катта зарар етказишмоқда. Аслида, инсонларни тўғри йўлдан оздираётганлар, Аллоҳга ҳам динига ҳам зарар етказа олмаслар. Балки, бу ишлари билан ўзларига зиён етказиб барча амалларини ҳабата (беҳуда) бўлишига сабаб бўладилар. Инсон қанча баландпарвоз сўзлар айтиб, қанча ўзини тақво билан зийнатланган кишидай қилиб кўрсатмасин, амаллари шаръий ҳукмларга зид бўлса, бу амаллари уни оқламайди.\nБухоро шаҳар "Абу Бакр Сиддиқ"


«Малика» савдо мажмуасини Premium Prime Service қўлга киритди – Газета.uz\n«Малика» савдо мажмуасини Premium Prime Service қўлга киритди\nPremium Prime Service компанияси оммавий савдо якунлари бўйича Тошкент шаҳридаги «Малика» савдо мажмуасини қўлга киритди. Инвесторга 100 млрд сўм сармоя киритиш ва 250 та янги иш ўрни яратиш мажбурияти ҳам юклатилган.\nLotinchada На русском языке 17 январ 2022, 20:08 Иқтисодиёт\nТошкент шаҳридаги «Малика» савдо мажмуаси оммавий савдо жараёнлари якунларига кўра, Premium Prime Service компаниясига сотилди, деб хабар бермоқда Давлат активларини бошқариш агентлиги.\nКелишув нархи 125 млрд сўмга баҳоланган. Инвестор шунингдек, таъмирлаш-тиклаш ишларига 100 млрд сўм сармоя киритиш ва 250 та янги иш ўрни яратиш мажбуриятини олган.\n«Малика» мажмуаси (эски фабриканинг номланиши) пойтахтнинг Шайхонтоҳур туманидаги 4,14 гектар майдонда жойлашган. Бино ва иншоотлар майдони эса 48,9 минг кв. метрни, қурилиш майдони эса — 13,8 минг кв. метрни ташкил этади. Мажмуа ҳудудида бомбалардан ҳимояланиш учун махсус бошпана ҳам мавжуд. Ҳозирги кунда мажмуа маиший техникалар ва электроника савдоси бўйича асосий бозорга айланган.\nКТЯДРга кўра, Premium Prime Service 2017 йилнинг 12 январь куни рўйхатдан ўтказилган. Асосий фаолият тури — нотурар жойлар бошқаруви ва ижараси ҳисобланади. Таъсисчилари қаторида Unitrade Co. (65%) ва Наргиза Абдурауфовна Абидова (35%) кўрсатилган, раҳбари эса — Улуғбек Рустамович Алимов.\nЎз навбатида Unitrade Co. компаниясига Азиза Хасановна Хасанова (100%) эгалик қилади. Корхона шунингдек, Ideal Naturproduct (100%), Fargo Marketing Group (50%) ва Omad Sug‘urta (43,9%) компанияларда ҳам таъсисчи сифатида кўрсатилган. Азиза Хасанова Akfa-Dream компаниясида ҳам (2,8%) улушга эга.\nНаргиза Абидова Epsilon Invest (100%, қуруқлик транспорти йўналишида хизматлар) ва Sportivka (100%, пластикни бирламчи шаклларда ишлаб чиқариш) компанияларига эгалик қилади.\nИқтисодий ривожланиш вазирлиги 2021 йилнинг январь-ноябрь ойларида 619 та давлат активи 4,5 трлн сўмга сотилгани ҳақида хабар берганди. Йил якунига қадар яна 300 та давлат мулкини 1,6 трлн сўмга сотиш режа қилинганди.\n#premium prime service\n#«малика» савдо мажмуаси


Ҳуқуқбон халқаро конференцияга бормайдиганга ўхшайди « Ўзбекистон Халқ Ҳаракати\nҲуқуқбон халқаро конференцияга бормайдиганга ўхшайди\n22 March 2013 - 13:54\n22 март куни Қарши шаҳрида мен учун кутилмаган “оламшумул” воқеа содир бўлди. Яьни Қашқадарё вилоят ИИБ менинг хорижга чиқишим учун лозим бўлган “муҳим ҳужжат”, уларнинг суҳбатларидан ўтиш учун ташриф буюрдим. Анча яхши суҳбатлашдик, кечаги хабаримда маьсул шахснинг фамилиялари Санжар Умаров эмас, Санжар Эргашев экан. Бунинг учун узр сўрайман.\nСуҳбатдан ўтганлигим учун маьлумотнома ҳам беришди. Эринмай виза олиш учун Қашқадарё вилотя ИИБ нинг ОВИР бўлимига ҳужжатларимни топширдим. Тўловлари ҳам бор экан, уни ҳам амалга оширдим. Бошлиққа учрашишимни маслахт берди ОВИР ходимларидан бири. Бошлиқ икккинчи қаватда экан, гаплашиб бўлиб, ҳужжатларимни топширдим.\n“Хонадан чиқиб туринг, телефон қилмоқчиман”. – деб қолди бошлиқ.\n“Майли, майли.”- дедиму коридорга чиқдим. Ахир биз итоаткорлармиз-да. Аммо бошлиқнинг гапи менга эшитилиб турди. Бошлиқ ким биландир гаплашди.\n“Ҳамма ҳужжатлари тўғри тайёрланган экан, анаву айтган қизчаларингиз келди”. – дерди ўз уйидилар телефонга жавоб бераётган бошлиқ. Овоз эшитилмай қолганидан сўнг, мен тағин хона эшигини тақиллатдим.\n“Кирсам бўладими?”- рухсат сўрадим.\n“Ҳа, мумкин”.- жавоб берди у.\nҲужжатларимни устига “Қонуний ҳал этилсин” дея ёзиб берди бошлиқ. ОВИР бошлиғи хонасидан чиқиб ҳужжатларни топширгани кетарканман, сўнг саволимни бердим.\n“Қачон тайёр бўлади?”.\n“15 кун ичида хабар оласиз”. – деди қатъий оҳангда бошлиқ.\n“Бу нима деганингиз? Мен ҳали элчихонага боришим керак, паспортдаги муаммоларнинг ҳам ташвиши етади менга”. – дейман норози охангда.\n“Бизда шунақа тартиб”. – суҳбатга сўнг нуқтани қўйди бошлиқ.\nҚашқадарё вилоят ИИБ да мен билан гаплашган ходимлардан бири эса бошқача ваьдани берган эди. Менинг тахминимча, бу конференцияга бормаслигим учун астойдил ҳаракат қилишаяпти. Буни эса халқаро ташкилотлар сир-сира тушунмайди. Менга барибир чиқиш визасини беришлари даргумон!!!


Туркия Германияга нота юборди\n24.04.2018 00:02 0 1721\nГерманияда яшайдиган туркларнинг жорий йил 24 июнь куни бўлиб ўтадиган сайловда овоз беришини таъминлаш мақсадида Туркия ҳукумати Германия ташқи ишлар вазирлигига нота юборди. Бу ҳақда «Hurriyet» хабар бермоқда.\nДипломатик манбалардан олинган маълумотларга кўра, Германия нотага илиқ муносабат билдирса, сайлов қутилари тегишли жойларга ўрнатилади.\nЧет давлатларда яшаётган турклар биринчи турда 4–17 июнь кунлари, иккинчи турга қолса, 30 июнь–4 июль кунлари овоз беришлари мумкин.\nГерманияда яшайдиган турклар аввал ҳам, яъни 2014 йил 10 август куни президент сайловида, 2015 йил 7 июнь ва 1 ноябрдаги парламент сайловида, 2017 йил 16 апрель куни конституцияга ўзгартириш киритиш муносабати билан ўтказилган сайловда овоз берган эди.\nТуркия Германия Нота\nХориж 20/04, 10:22


Россиянинг Карачаево-Черкессск Республикасида бўлиб ўтган "Дўстлик-2017" ҳарбий ўқув-машғулотларига Покистондан 200га яқин ҳарбийлар иштирок этди. 28.09.2017, Sputnik Ўзбекистон\n14:22 28.09.2017 (янгиланди: 20:58 28.09.2017)\n© ЮВОДружба-2017, Российко-Пакистанские учения\nТОШКЕНТ, 27 сен — Sputnik. Россиянинг Жанубий округ ҳарбийлари “Дўстлик-2017” ўқув-машғулотлари давомида Покистонлик аскарлар билан тоғли ҳудудда жанг қилишни машқ қилишди ва Покистон ҳарбийларига Россия қурол-яроқларини намойиш қилишди.\n“Карачаево-Черкесск Республикасида “Дўстлик-2017” Россия-Покистон ҳарбий ўқув-машғулотлари давомида Жанубий округ ҳарбийлари Покистонлик ҳамкасабаларига ўз қурол яроғларини, ҳарбий кийим-анжомни, тоғ ва альпинистик ускуналарни намойиш қилишди”, — деди Жанубий ҳарбий округ матбуот хизмати раҳбари полковник Павел Астафьев.\nАстафьев айтишига қараганда, меҳмонларлга 100га яқин қурол-яроғ намуналари намойиш қилинган. Ёғоч қинли Стечкин автоматик пистолети, “Дублон” саперлар ҳимоя кийими, юз метрдан снайпер винтовкасидан ҳимоя қлувчи 6-ҳимоя даражали бронежилет Покистон ҳарбийларида энг катта қизиқиш уйғотди.\n“Дўстли-2017” ҳарбий ўқув-машғулотлари денгиз сатҳидан 2,3 минг метр баландликда ўтказилмоқда. Икки мамлакат ҳарбийлари тоғли шароитларда шартли жанговар вазифалари бажариш, шартли террорчиларни йўқ қилиш каби машғулотларни биргаликда ўтказишмоқда. “Дўстлик-2017” ўқув-машғулотлари ушбу йилнинг 4 октябрига қадар давом этади.\nЭслатиб ўтамиз, охирги вақтларда АҚШ ва Покистон орасида муносабатлар ёмонлашиб бормоқда. Бунга бир неча сабаблар бор. Биринчидан АҚШ янги президенти Дональд Трам Покистонни ўз ҳудудида террорчиларни яширишда айблаган бўлса, иккинчидан Хитойнинг Покистондаги таъсири жуда кучлилигидир. Бундай вазиятда Покистонга янги ҳарбий ҳамкорлар керак, албатта. Бундан буён Покистон ўз қуролли кучларини жиҳозлашда Россия ҳарбий маҳсулотларига назар солса ажаб эмас.